Q=3	C=0	SS=0	LS=1	PS=0	DC=0	LC=0	SD=0	BS=1	G0=85	G1=73	G2=47	DLID=az_RU	BODY=Инди бир-биримизи руһландырмағын әсл вахтыдыр (Ибраниләрә 10:25) | Тәлим\n«Ҝәлин бир-биримизә гаршы диггәтли олуб... бир-биримизи руһландыраг вә о ҝүнүн јахынлашдығыны ҝөрдүкҹә бунлары даһа чох едәк» (ИБР. 10:24, 25).\nНӘҒМӘ: 90, 87\nҺәвари Булусун сөзләринә әсасән, нә үчүн инди бир-биримизи руһландырмағын әсл вахтыдыр?\nБу ҝүн кимләрин руһланмаға еһтијаҹы вар?\nДиндашларыны руһландырмаг кимин мәсулијјәтидир?\n1. Һәвари Булус нә үчүн ибрани мәсиһиләри бир-бирини даһа чох руһландырмаға тәшвиг етмишди?\nИНДИ бир-биримизи руһландырмаг вахтыдыр. Ибраниләрә јаздығы мәктубунда һәвари Булус бунун сәбәбини изаһ едир: «Ҝәлин бир-биримизә гаршы диггәтли олуб бир-биримизи мәһәббәтә вә јахшы ишләрә тәшвиг едәк, бәзиләринин вәрдиш етдији кими, јығынҹагларымыздан галмајаг, бир-биримизи руһландыраг вә о ҝүнүн јахынлашдығыны ҝөрдүкҹә бунлары даһа чох едәк» (Ибр. 10:24, 25). Булусун сөзләриндән ҹәми беш ил сонра биринҹи әсрдә јашајан мәсиһиләр Јеһованын Јерусәлимлә бағлы һөкмүнүн јахынлашдығыны вә Иса Мәсиһин шәһәрдән гачмаг үчүн вердији әламәти ҝөрдүләр (Һәв. 2:19, 20; Лука 21:20—22). Ерамызын 70-ҹи илиндә ромалылар Јеһованын Јерусәлимә гаршы һөкмүнү иҹра едәндә һәмин ҝүн јетишди.\n2. Нә үчүн инди бир-биримизи руһландырмаг һагда даһа чох дүшүнмәлијик?\n2 Бу ҝүн дә Јеһованын «мөһтәшәм вә мүдһиш» ҝүнүнүн јахын олдуғу ајдын ҝөрүнүр (Јуил 2:11). Сәфәнја пејғәмбәрин «Јеһованын мөһтәшәм ҝүнү јахындыр. О ҝүн јахындыр вә бөјүк сүрәтлә ҝәлир» сөзләри бизим дөврүмүзә дә аиддир (Сәф. 1:14). Һәвари Булус Јеһованын ҝүнүнүн јахын олдуғуну нәзәрә алараг бизләри «бир-биримизә гаршы диггәтли олуб бир-биримизи мәһәббәтә вә јахшы ишләрә тәшвиг» етмәјә сәсләмишди (Ибр. 10:24). Баҹы-гардашларымыза үрәк-дирәк верә билмәк үчүн, ҝәрәк онларла јахындан марагланаг.\nРУҺЛАНМАҒА КИМЛӘР ЕҺТИЈАҸ ДУЈУР?\n3. Һәвари Булус руһландырмагла бағлы нә сөјләмишди? (Мәгаләнин әввәлиндәки шәклә бахын.)\n3 «Ниҝаранчылыг үрәји сыхар, хош сөз көнлү шад едәр» (Мәс. 12:25). Јәгин ки, һәр биримиз бунун доғру олдуғуну тәсдигләјәрик. Һәр кәсин һәјатында руһланмаға еһтијаҹ дујдуғу анлар олур. Булус гејд етмишди ки, һәтта башгаларыны руһландырмаг мәсулијјәти дашыјан инсанларын да руһланмаға еһтијаҹы вар. О, Ромада јашајан мәсиһиләрә јазмышды: «Сизинлә ҝөрүшмәји үрәкдән арзулајырам вә мәтин олмағыныз үчүн сизә руһани әнам бәхш етмәк истәјирәм. Даһа доғрусу, истәјирәм ки, һамымыз: мән дә, сиз дә бир-биримизин иманы васитәсилә бир-биримизи руһландыраг» (Ром. 1:11, 12). Бәли, Булус башгаларыны руһландырмагда нүмунә олса да, һәрдән өзүнүн дә руһланмаға еһтијаҹы олурду. (Ромалылара 15:30—32 ајәләрини охујун.)\n4, 5. Кимләри вә һансы сәбәбләрә ҝөрә руһландырмалыјыг?\n4 Јеһоваја тамвахтлы хидмәт едән мәсиһиләр һәгигәтән дә тәрифә лајигдир. Мәсәлән, өнҹүлләр хидмәтә даһа чох вахт ајырмаг үчүн чохлу гурбанлар верир. Еләҹә дә хүсуси тәјинатлы мүждәчиләр, рајон нәзарәтчиләри вә онларын һәјат јолдашлары, филиалларда вә тәрҹүмә офисләриндә хидмәт едән баҹы-гардашлар. Онларын һамысы вахтларынын чохуну мүгәддәс хидмәтә һәср етмәк үчүн бөјүк фәдакарлыг ҝөстәрибләр. Мәҝәр бүтүн бунлара ҝөрә онлар руһландырыҹы сөзләрә лајиг дејилләр?! Ејнилә, мүхтәлиф сәбәбләр уҹбатындан әввәлки кими хидмәт едә билмәјән, лакин үрәји һәлә дә тамвахтлы хидмәтлә аловланан баҹы-гардашлар да тәриф сөзләримиздән чох руһланыр.\n5 Даһа кимләрин руһланмаға еһтијаҹы вар? Јеһоваја садиг галмаг үчүн «Ағанын јолунда» олмајан инсанла аилә гурмајыб субај галан баҹы-гардашларымызын (1 Кор. 7:39). Чәкдији зәһмәтә ҝөрә һәјат јолдашы тәрәфиндән тәриф сөзләри ешидән гадынлар да чох руһланыр (Мәс. 31:28, 31). Һәмчинин тәгибләрлә үзләшән, јахуд хәстәликлә мүбаризә апаран диндашларымызын да үрәк-дирәјә еһтијаҹы вар (2 Салон. 1:3—5). Јеһова вә Мәсиһ бүтүн бу садиг бәндәләрә дајагдыр. (2 Салоникилиләрә 2:16, 17 ајәләрини охујун.)\n6. Әшија 32:1, 2 ајәләринә әсасән, ағсаггаллар һансы мәсулијјәти дашыјыр?\n6 Әшија 32:1, 2 ајәләрини охујун. Иса Мәсиһ мәсһ олунмуш гардашлардан, еләҹә дә башга гојунлардан олан «рәһбәрләр», јәни ағсаггаллар васитәсилә руһдан дүшәнләрә, гәмҝинләрә тәсәлли вә рәһбәрлик верир. Ағсаггаллар диндашларынын иманы үзәриндә «ағалыг» етмир, әксинә бирҝә әмәкдашлыг едәрәк онларын севинҹи үчүн чалышырлар (2 Кор. 1:24).\n7, 8. Ағсаггаллар сөзләри вә әмәлләри илә башгаларыны неҹә руһландыра биләр?\n7 Һәвари Булус ағсаггаллара ҝөзәл нүмунәдир. О, Салоникидә тәгибләрлә үзләшән мәсиһиләрә јазмышды: «Сизи севдијимиз үчүн сизә нәинки Аллаһын мүждәсини чатдырмаға, һәтта өз ҹанымызы да вермәјә һазыр олмушуг, ахы сиз бизә чох әзиз идиниз» (1 Салон. 2:8).\n8 Үрәк-дирәк верәркән бәзән тәкҹә сөзләрә кифајәтләнмәмәлијик. Бу барәдә Булус Ефесдәки ағсаггаллара демишди: «Зәифләрә көмәк етмәлисиниз вә Ағамыз Исанын дедији сөзләри, “вермәк алмагдан даһа чох хошбәхтлик ҝәтирир” сөзләрини унутмамалысыныз» (Һәв. 20:35). Булус гардашларыны руһландырмагла јанашы, онлардан өтрү һәр шејини, һәтта өз ҹаныны белә, фәда етмәјә һазыр иди (2 Кор. 12:15). Еләҹә дә ағсаггаллар тәкҹә сөзләри илә јох, һәм дә сәмими гәлбдән гајғы ҝөстәрәрәк башгаларына тәсәлли вә үрәк-дирәк вермәлидир (1 Кор. 14:3).\n9. Ағсаггаллар руһландырыҹы тәрздә мәсләһәт вермәји неҹә өјрәнә биләр?\n9 Бир-биримизи мөһкәмләндирмәк үчүн бәзән мәсләһәт вермәк лазым ҝәлир. Ағсаггаллар мәсләһәти руһландырыҹы тәрздә вермәји өјрәнмәк үчүн Мүгәддәс Китабдакы нүмунәләри изләмәлидирләр. Бу саһәдә ән ҝөзәл нүмунәни Иса Мәсиһ гојуб. Дириләндән сонра о, Кичик Асијадакы бәзи јығынҹаглара ҹидди мәсләһәтләр вермишди. Амма онун бу мәсләһәтләри һансы тәрздә вермәси диггәтәлајигдир. Ефес, Пергам вә Тиатира шәһәрләриндәки јығынҹаглара мәсләһәт вермәздән өнҹә онлары сәмими гәлбдән тәрифләмишди (Вәһј 2:1—5, 12, 13, 18, 19). Лаодикијадакы јығынҹаға исә нөвбәти сөзләри сөјләмишди: «Мәнә әзиз олан адамлары мән мәзәммәт вә тәрбијә едирәм. Она ҝөрә дә гејрәтли ол вә төвбә ет» (Вәһј 3:19). Ағсаггаллар да мәсләһәт верән заман Мәсиһдән өрнәк алмалыдыр.\nРУҺЛАНДЫРМАГ ТӘКҸӘ АҒСАГГАЛЛАРЫН МӘСУЛИЈЈӘТИ ДЕЈИЛ\nӘзиз валидејнләр, өвладларыныза башгаларыны руһландырмағын ваҹиблијини баша салырсыныз? (10-ҹу абзаса бахын)\n10. Биз бир-биримизә неҹә дајаг ола биләрик?\n10 Руһландырмаг тәкҹә ағсаггалларын мәсулијјәти дејил. Булус бүтүн мәсиһиләри диндашларыны руһландырмаға тәшвиг едәрәк демишди: «Зәрурәтә ҝөрә иманы мөһкәмләндирмәк үчүн јахшы сөз сөјләјин ки, сизи динләјәнләрә фајда ҝәтирсин» (Ефес. 4:29). Һәр биримиз диндашларымызын нәјә еһтијаҹ дујдуғуна диггәт јетирмәлијик. Булус ибрани мәсиһиләрә мәсләһәт ҝөрмүшдү: «Јана дүшмүш голлары вә зәиф дизләри ҝүҹләндирин, дүз јолдан ајрылмајын ки, ахсаг ајаг јериндән чыхмасын, әксинә, сағалсын» (Ибр. 12:12, 13). Һәр кәс, о ҹүмләдән, ушаглар да хош сөзләрлә башгаларыны руһландыра биләр.\n11. Марта баҹы чәтин анларында һансы көмәји алды?\n11 Депрессија кечирмиш Марта * адлы бир баҹы јазыр: «Бир ҝүн Јеһоваја дуа едиб руһланмаға еһтијаҹ дујдуғуму билдирдим. Елә һәмин ҝүн јашлы бир баҹыјла растлашдым. О, мәнә мәһәббәт вә анлајыш ҝөстәрди. Һәмин вахт ән чох еһтијаҹ дујдуғум шеј елә бу иди. Баҹы илә сөһбәт едәндә баша дүшдүм ки, бу һиссләри кечирән тәк мән дејиләм, о да бир заманлар белә һиссләр кечириб». Бәлкә дә, һәмин јашлы баҹы сөзләринин Мартаја бу ҹүр тәсир едәҹәјини ағлына да ҝәтирмирди.\n12, 13. Филиппилиләрә 2:1—4 ајәләриндәки мәсләһәтә неҹә әмәл едә биләрик?\n12 Һәвари Булус Филиппи јығынҹағына нөвбәти мәсләһәти вермишди: «Инди ки Мәсиһлә вәһдәтдә бир-биринизи руһландырыр, бир-биринизә мәһәббәтлә тәсәлли верир, аранызда достлуг, меһрибанчылыг, шәфгәт вар, севинҹим бүтөв олсун дејә, һәмфикир олун, аранызда гаршылыглы мәһәббәт олсун, ҹан бир гәлбдә, јекдил олун. Һиккә илә, тәкәббүрлә һеч нә етмәјин. Әксинә, тәвазөкар олуб башгаларыны өзүнүздән үстүн сајын. Тәкҹә өзүнүзү фикирләшмәјин, башгаларыны да фикирләшин» (Филип. 2:1—4).\n13 Бәли, биз диндашларымыза көмәк етмәк үчүн фүрсәтләр ахтармалыјыг. Баҹы-гардашларымызы руһландырмаг үчүн «мәһәббәтлә тәсәлли» вермәли, «достлуг, меһрибанчылыг, шәфгәт» кими хүсусијјәтләр тәзаһүр етдирмәлијик.\n14. Инсаны нә руһландыра биләр?\n14 Дәстәк олдуғунуз биринин Јеһоваја садиг галдығы һагда ешидәндә адамын гәлби фәрәһлә долур. Һәвари Јәһја өз һиссләри барәдә јазмышды: «Мәним үчүн ушагларымын һәгигәт јолунда јеридикләрини билмәкдән бөјүк хошбәхтлик ола билмәз» (3 Јәһ. 4). Бир чох өнҹүл тәсдиг едә биләр ки, илләр әввәл һәгигәт јолунда аддымламаға көмәк етдији кәсләрин Јеһоваја сәдагәтлә хидмәт етдијини, бәлкә дә өнҹүл олдуғуну билмәк неҹә ҝөзәл һиссдир. Һәгигәтән дә руһдан дүшмүш өнҹүлү руһландырмағын ән ҝөзәл үсулу онун башгаларына неҹә дајаг олдуғуну хатырлатмагдыр.\n15. Сәдагәтлә хидмәт едән диндашларымызы неҹә руһландыра биләрик?\n15 Бир чох рајон нәзарәтчиләри вә һәјат јолдашлары зијарәтләриндән сонра алдыглары гыса миннәтдарлыг мәктубунун белә, онлары неҹә руһландырдығыны дејирләр. Еләҹә дә Јеһоваја сәдагәтлә хидмәт едән ағсаггаллар, хүсуси тәјинатлы мүждәчиләр, өнҹүлләр вә Бејтел аиләсинин үзвләри тәриф сөзләри ешидәндә гол-ганад ачыр.\nРУҺЛАНДЫРМАГ ҺАМЫНЫН БОРҸУДУР\n16. Руһландырмаг үчүн нә лазымдыр?\n16 Әҝәр үнсијјәтҹил дејиликсә, дүшүнмәмәлијик ки, башгаларыны руһландыра билмәрик. Әслиндә, кимисә руһландырмаг үчүн елә дә чох шеј лазым дејил. Бәзән саламлашан заман хош тәбәссүмүмүз белә кифајәт едир. Гаршы тәрәф бизә тәбәссүмлә ҹаваб вермирсә, бу онун һансыса проблеми олдуғуна ишарә едә биләр. Бу һалда садәҹә динләмәк дә онун нараһатлығыны азалда биләр (Јаг. 1:19).\n17. Бир ҝәнҹ гардаш һансы көмәји алмышды?\n17 Һенри адлы бир ҝәнҹ гардашын ағсаггал кими хидмәт едән атасы вә диҝәр јахын гоһумлары һәгигәт јолундан дөнәндә о, јаман пис олмушду. Вәзијјәтдән һали олан рајон нәзарәтчиси ону кафејә дәвәт едир. Гардашын онунла марагланмасы, ону динләмәси Һенријә мүсбәт тәсир бағышлајыр. Бу сөһбәтиндән сонра Һенри баша дүшүр ки, аиләсинин һәгигәтә гајытмасынын јеҝанә јолу өзүнүн һәгигәтдә мөһкәм галмасыдыр. Һенријә һәмчинин Зәбур 46-ҹы мәзмур, Сәфәнја 3:17, Марк 10:29, 30 ајәләри дә дөзмәјә ҝүҹ вермишди.\nҺәр кәс бир-бирини руһландыра вә мөһкәмләндирә биләр (18-ҹи абзаса бахын)\n18. а) Сүлејман падшаһ руһландырмагла бағлы нә јазмышды? б) Һәвари Булус һансы мәсләһәти вермишди?\n18 Мартанын вә Һенринин нүмунәсиндән ҝөрдүк ки, тәсәллијә еһтијаҹ дујан баҹы-гардашларымызы һәр биримиз руһландыра биләрик. Сүлејман падшаһ јазмышды: «Јериндә дејилән сөз нә ҝөзәлдир!.. Нурлу ҝөзләр [вә ја “ҝүлән ҝөзләр”] үрәји шад едәр, шад хәбәр ҹана ҹан верәр» (Мәс. 15:23, 30). Сајтымыздакы вә «Ҝөзәтчи гүлләси» журналындакы мәгаләләр пәришан гәлбләрин дәрманы ола биләр. Булус һәмд нәғмәләри охумағын да инсаны руһландырдығыны сөјләмишди: «Бир-биринизә мәзмурлар, мәдһләр вә миннәтдарлыгла охунан руһани маһныларла өјүд-нәсиһәт верин, Јеһованы үрәјиниздә тәрәннүм един» (Кол. 3:16; Һәв. 16:25).\n19. Нәјә ҝөрә бир-биримизи руһландырмаға даһа чох еһтијаҹ дујаҹағыг вә биздән нә тәләб олунур?\n19 Јеһованын ҝүнү јахынлашдыгҹа бир-биримизи руһландырмаға даһа чох еһтијаҹ дујаҹағыг (Ибр. 10:25). Одур ки, инди һәвари Булусун мәсләһәтинә әмәл етмәјин әсл вахтыдыр: «Инди олдуғу кими, бундан сонра да бир-биринизә тәсәлли верин вә бир-биринизи мөһкәмләндирин» (1 Салон. 5:11).\n^ абз. 11 Адлар шәртидир.


Q=3	C=1	SS=0	LS=1	PS=0	DC=0	LC=0	SD=0	BS=1	G0=42	G1=32	G2=12	DLID=az_RU	BODY=2015-ҹи ил октјабрын 3-ү Ҝөзәтчи Гүлләси, Мүгәддәс Китаб вә Трактатлар Ҹәмијјәтинин (Пенсилванија) иллик ҝөрүшүндә тарихи һадисә баш верди. Рәһбәрлик Шурасынын үзвү Ентони Морис Теократик Хидмәт Мәктәби, Хидмәт ҝөрүшү вә Јығынҹағын Мүгәддәс Китаб өјрәнмәсинин «Мәсиһи һәјаты вә ибадәти» адлы јени ҝөрүшлә әвәз олунаҹағыны елан етди. Ентони гардаш һәмчинин билдирди ки, «Мүгәддәс ибадәтимиз» адлы вәрәгәнин әвәзинә «Мәсиһи һәјаты вә ибадәти. Иш дәфтәри» адлы ајлыг нәшри истифадә едәҹәјик. Дөрд рәнҝли вә сәккиз сәһифәли олан бу нәшрдә һәфтәлик ҝөрүшүн ҹәдвәли вә Мүгәддәс Китабын фәрди мүталиәсини мараглы едән шәкилләр јер алыр.\nБу јени ибадәт ҝөрүшү 3 һиссәдән ибарәтдир.\nАллаһын Кәламындакы хәзинә. Бу һиссәнин илк бәндиндә 10 дәгигәлик нитг сәсләнир. Нитг Мүгәддәс Китабын һәфтәлик мүталиәсинә вә иш дәфтәриндәки шәкилләрә әсасланыр. Икинҹи бәнд исә «Һикмәт хәзинәсиндән инҹиләр» адланыр. Мүгәддәс Китабын һәфтәлик мүталиәсинә әсасланан бу бәнд 8 дәгигә давам едир вә суал-ҹаваб шәклиндә кечирилир. Ардынҹа 4 дәгигәлик «Мүгәддәс Китабын гираәти» тапшырығы олур.\nСәриштәли мүждәчи олун. Адәтән, бу һиссәдә үч шаҝирд илк вә тәкрар сөһбәт заманы, һәмчинин Мүгәддәс Китаб дәрси кечәркән тәлим вермәјин јолуну ҝөстәрир.\nМәсиһи һәјаты. Бу һиссәдә Мүгәддәс Китаб принсипләрини ҝүндәлик һәјатда тәтбиг етмәјин практики јоллары ҝөстәрилир. Һиссәнин әсас бәнди исә суал-ҹаваб шәклиндә кечирилән «Мүгәддәс Китаб дәрси»дир.\nБүтүн дүнјадан олан тәблиғчиләр бу ҝөрүшә ҝөрә өз миннәтдарлыгларыны билдирибләр. Австралијадан бир гардаш јазыр: «“Мәсиһи һәјаты вә ибадәти” ҝөрүшү мөһтәшәмдир! Инди орадакы мәлуматлар һәјатымызла бирбаша әлагәлидир. Нүмунә үчүн тәгдимәләр даһа садәдир. Адам ҝөрүшүн неҹә башлајыб, неҹә гуртардығыны һисс еләмир. Чүнки ҝөрүшүн һиссәләри даһа гыса, јығҹам вә мараглыдыр, хүсусилә дә, видеолар вә ушагларла бағлы бәндләр».\nИталијадакы бир ағсаггаллар шурасындан алдығымыз мәктубда дејилир: «Фикир вермишик ки, бу јени ҝөрүш бизи јығынҹаға даһа јахшы һазырлашмаға сөвг едир вә нәтиҹәдә, тәлим вермәк баҹарығымыз јахшылашыр. “Мәсиһи һәјаты вә ибадәти” ҝөрүшү Јеһованын халгына вердији јени тәлим үсулудур. Он беш јашлы бир тәблиғчи белә сөзләр демишди: “Әввәлләр диггәтими ҝөрүшә ҹәмләмәк чәтин иди. Анҹаг инди фикрим јајынмыр, һәм дә јығынҹаға даһа јахшы һазырлашырам”».\nАвстријада јашајан бир аилә јени ҝөрүшлә бағлы өз тәәссүратларыны бөлүшүр: «Әввәлләр он јашлы гызымызла бирҝә Мүгәддәс Китабын һәфтәлик мүталиәсинә һазырлашмаг бизә чәтин ҝәлирди. Амма ҝөрүшүн “Аллаһын Кәламындакы хәзинә” һиссәси сајәсиндә шәрһ вермәк даһа раһатдыр. Инди Мүгәддәс Китабын һәфтәлик мүталиәсинә һазырлашмаг үчүмүзә дә бөјүк зөвг верир. Ән әсасы исә, гызымызын Јеһова илә мүнасибәтләринин ҝетдикҹә даһа сых олдуғуну ҝөрүрүк».\nАлманијадан Инес адлы бир баҹы јазыр: «Јығынҹаға һазырлашмаға, охудугларымын үзәриндә дүшүнмәјә инди даһа һәвәслијәм. Һеч вахт бу гәдәр арашдырма апармамышдым. Јеһова илә мүнасибәтләрим инди даһа мөһкәмдир. Шејтанын дүнјасы мәни јорса да, әлдән салса да, јығынҹаглар мәнә ҝүҹ верир, мүбаризәни давам етдирмәјә көмәк едир».\n«Мәсиһи һәјаты вә ибадәти» ҝөрүшү Соломон Адаларындакы јығынҹагларын да чох хошуна ҝәлир. Ҝөрүшдән там фајда әлдә етмәк онлара елә дә асан олмаса да, бунун үчүн әлләриндән ҝәләни едирләр. Јығынҹагларын әксәријјәти шәһәрдән кәнарда јерләшир. Бу әразиләрдә ишыг вә интернет јохдур. Баҹы-гардашларын исә мадди дуруму зәифдир, онлар әкин-бичинлә доланырлар. Бәс ҝөрәсән, гардашлар ајлыг видеолары неҹә әлдә едиб јығынҹаға ҝөстәрирләр? Малаита адасында олан бир јығынҹаг кокос гурусу сатмаға башлады. Газандыглары пулу гардашлара вердиләр ки, онлар видеолары ҝөстәрмәк үчүн ҝүнәш шүасы илә енержи јыған садә бир апарат алсынлар. Видеолары јүкләјиб јығынҹаға ҝөстәрмәк үчүн исә гардашлар һәр ај интернетин олдуғу әразијә ҝедирләр.\nАБШ-дан олан бир гардаш јазыр: «Охудуғум нәшрләрдән чох, бахдығым видеолар, шәкилләр јадымда галыр. Бир шеји там баша дүшүб башгасына изаһ едә билмәк үчүн ҝәрәк ону бир нечә дәфә охујум. Гырх илдән чохдур ки, буна ҝөрә әзијјәт чәкирәм. Рәһбәрлик Шурасынын үзвләринә һазырладыглары әјани вәсаитләрә ҝөрә миннәтдарлығымы билдирирәм. Мүгәддәс Китабын бөлмәләри илә танышлыг видеолары әнтигәдир! Иш дәфтәриндәки шәкилләрә исә сөз ола билмәз! Елә бил мәним үчүн чәкилиб. Јеһованын сизин бүтүн әмәјинизә бәрәкәт вердији ҝөз габағындадыр. Һәр шејә ҝөрә чох сағ олун».\n«МӘСИҺИ ҺӘЈАТЫ ВӘ ИБАДӘТИ» ҺӘФТӘАРАСЫ ҜӨРҮШ ЈЕНИ ҮСЛУБДА\nМӘГСӘД: Аллаһын Кәламыны даһа дәриндән билмәк (2 Тим. 2:15)\nБУРА ДАХИЛДИР: Әјани вәсаитләр, гејдләр јазмаг үчүн јерләр\nМӘГСӘД: Тәблиғ хидмәтинә һазырлашмаг (2 Тим. 4:5)\nБУРА ДАХИЛДИР: Видеолар, нүмунә үчүн тәгдимәләр\nМӘГСӘД: Принсипләри ҝүндәлик һәјатда тәтбиг етмәји өјрәнмәк (1 Кор. 10:31)\nБУРА ДАХИЛДИР: JW Телевизијасында чыхан видеолар, суал-ҹаваб шәклиндә кечирилән Мүгәддәс Китаб дәрси


Q=11	C=8	SS=0	LS=0	PS=5	DC=0	LC=0	SD=0	BS=2	G0=25	G1=14	G2=1	DLID=az_RU	BODY=Нәғмәләр нәғмәси 5 | Онлајн Мүгәддәс Китаб | Јени дүнја тәрҹүмәси\nНәғмәләр нәғмәси 5:1—16\nЈерусәлим гадынлары (1б)\n«Нәвазишләрдән мәст олун!»\nЈерусәлим гызлары (9)\n«Мәһбубун башгаларындан нә илә сечилир?»\n«Он мин нәфәрин ичиндән сечилир» (10)\n5 «Еј баҹым, еј нишанлым.Мән бағыма ҝирдим,+ Мүрр, әдва дәрдим.+ Шаныдан, балдан даддым.Шәраб ичдим, сүд ичдим».+ «Јејин әзиз достлар! Ичин, нәвазишләрдән мәст олун!»+ 2 «Өзүм јатсам да, көнлүм ојагдыр.+ Будур, мәһбубум гапыны дөјүр!» «Гапыны ач, еј баҹым, еј севҝилим,Еј ҝөјәрчиним, ејибсиз ҝөзәлим! Исланды телләрим шәбнәмдән,Сачымын буруглары ҝеҹә нәминдән».+ 3 «“Либасымы сојунмушам, Тәзәдән ҝејинимми? Ајагларымы јумушам. Тәзәдән булашдырыммы?” 4 Мәһбубум гапы дәлијиндән чәкди әлини,Һиссләрим көксүмдә ҹошду, күкрәди. 5 Дурдум мәһбубумчүн гапыны ачым,Әлимдән мүрр дамырды,Бармагларымдан мүрр сүзүлүрдүҸәфтә үстүнә. 6 Мәһбубума гапыны ачдым,О исә дөнүб ҝетмишди, чыхыб ҝетмишди. О ҝетди, пәришан олдум*. Ону арадым тапмадым,+ Чағырдым һај вермәди. 7 Шәһәри долашан кешикчиләр мәни ҝөрдү. Мәни вурдулар, јараладылар. Дивардакы кешикчиләр өрпәјими алдылар. 8 Сизи анд верирәм, еј Јерусәлим гызлары, Мәһбубуму ҝөрсәниз,Дејин ки, ешг хәстәсијәм». 9 «Мәһбубун башгаларындан нә илә сечилир,Еј ҝөзәлләр ҝөзәли? Мәһбубун башгаларындан нә илә сечилир ки,Белә анд верирсән бизләри?» 10 «Мәһбубум шәфәг сачыр, алјанагдыр,Он мин нәфәрин ичиндән сечилир. 11 Башы, санки, гызылдыр, халис гызылдыр. Телинин буруглары хурма будағыдыр*,Гузғун кими зил гарәдир. 12 Ҝөзләри сүддә чимән,Допдолу һовузун кәнарында* отуран,Чај гырағындакы ҝөјәрчинә бәнзәјир. 13 Јанаглары әтирли ҝүлүстана бәнзәјир,+Әтирли отлар топасыдыр. Додаглары, санки, занбагдыр, ләбләриндән мүрр дамыр.+ 14 Әлләри даш-гашла* бәзәнмиш гызыл лүләдир, Гарны ҝөј јагутла өртүлү ҹилаланмыш ширмајыдыр. 15 Ајаглары мәрмәр сүтундур, алтлығы саф гызылдан. Ҝөркәми Ливана бәнзәр, сидр ағаҹытәк мисилсиздир.+ 16 Ағзы шириндән дә шириндир,Тәпәдән дырнағадәк истәклидир.+ Бах бу ҹүрдүр мәһбубум, бу ҹүрдүр севҝилим, ај Јерусәлим гызлары».\n^ Диҝәр вариант: о данышанда ҹаным мәни тәрк етди.\n^ Диҝәр вариант: салхымыдыр.\n^ Диҝәр вариант: чешмә кәнарында.\n^ Јахуд хризолитлә.\nНәғмәләр нәғмәси 5


Q=4	C=4	SS=0	LS=0	PS=0	DC=0	LC=0	SD=0	BS=0	G0=20	G1=13	G2=8	DLID=az_RU	BODY=Nur-az.com - Сајтын шәрәфсизлији вә өз намусларыны сөјдүрәнләр\nСајтын шәрәфсизлији вә өз намусларыны сөјдүрәнләр\nТез-тез бәзи инсанлар өзләрини шәрәфсизлијә вурурлар. Әввәлләр дә белә хәбәрләр дәрҹ едирдиләр. Ики ҝүн бундан габаг јенә белә бир хәбәр дәрҹ едибләр ки, ҝүја Иранда тәһсил алан азәрбајҹанлы гызларын һамысынын бакирәлијини позурлар. Конкрет.аз сајты конкрет олараг шәрәфсизлији бојнуна алыб, бу бојда редаксијада (әҝәр ишчи варса) бир нәфәр дуруб бу бөһтаны чыхарданлара демәјиб ки, ајыбдыр, ҹамаатын намусу һаггында белә данышмајын!\nДиндарларын да сәбринин бир јери вар ахы. Онлар да гәзәбләниб сизин ана баҹыныз һаггында налајиг сөз дејәр. Мәҝәр, һансыса диндардан, тәләбәдән ешитмисиниз ки, десинләр ки, Азәрбајҹанда отуруб Иран әлејһинә данышыб, шиәлији, шиәләри, тәләбәләри ҝөздән салмаг истәјән бүтүн медиа ишчиләринин гызларынын, баҹыларынын бакирәлијини Исраил сәфирлијиндә позурлар? Ешитмәмисиниз! Бәс нијә сиз шәр бөһтан данышырсыныз. Үстәлик, јалан да данышанда ҝәрәк елә данышасан ки, бир аз инандырыҹы олсун. Гумун өзүндә, бүтөвлүкдә Иранда мүвәггәти әгдә (сијғәјә) һеч дә јахшы бахмырлар. Амма, хәјали "гәһрәман" Ҝүлтәкин (ҝүја бу адам данышыр ки, буну апарыб сиғә едибләр) дејир ки, Гумун имам ҹүмәси тәрәфиндән зорла сиғә едилиб. Јаланыныз елә бурдан билинир ки, зорла сиғә етмирләр. Өзү дә Гумун имам ҹүмәси ҝүја бунлары өз евинә апарыб. Нә һикмәтдирсә Ҝүлтәкин бүтүн азәрбајҹанлыларын бакирәлијинин Иранда позулмасыны билирмиш. Сајт јазыр: "Иранын Гум шәһәриндә тәһсил алмыш Ҝүлтәкин Мәҹидова адлы гыз етираф едир ки, Иранда тәһсил алан азәрбајҹанлы гызларын һамысынын бакирәликләри позулур." Санки бир-бир дүшүб бүтүн гызлардан сорушуб онлар да Ҝүлтәкин кими утаныб өлүб јерә ҝирмәдән ачыг-ашкар Ҝүлтәкинә бакирәликләринин позулдуғуну етираф едибләр.\nУтаныб өлүб јерә нијә ҝирмирсиниз. Нијә ана-баҹынызы сөјдүрүрсүнүз. Јәни, сизин сајтыныза евдә ана баҹыныз да бахмыр? Бахырса демир ки, ај оғул, ај гызым бу нә шәрәфсизликдир едирсиниз? Ирандан хошунуз ҝәлмирсә азәрбајҹанлы гызлара бөһтан атмалысыныз?\nСонда сионизм туласы олан бу ҹүр сајтлара хәбәрдарлыг едиб билдиририк ки, бу ҹүр шәрәфсизлик едиб евиниздәки арвадларынызы, гызларынызы сөјдүрмәјин, ајыбдыр валлаһ.


Q=13	C=3	SS=1	LS=8	PS=3	DC=0	LC=0	SD=0	BS=4	G0=54	G1=37	G2=17	DLID=az_RU	BODY=Лука 22 | Онлајн Мүгәддәс Китаб | Јени дүнја тәрҹүмәси\nКаһинләр Исаја суи-гәсд гурурлар (1—6)\nСонунҹу Пасхаја һазырлыг (7—13)\nАғанын шам јемәји (14—20)\n«Хаин мәнимлә бир сүфрә архасындадыр» (21—23)\nГызғын мүбаһисә: ким даһа бөјүкдүр? (24—27)\nИса шаҝирдләрилә Падшаһлыг һагда әһд бағлајыр (28—30)\n«Сән мәни үч дәфә данаҹагсан» (31—34)\nҺазырлыглы олмаг лазымдыр; ики гылынҹ (35—38)\nИсанын Зејтун дағында дуасы (39—46)\nИса һәбс едилир (47—53)\nБутрус Исаны даныр (54—62)\nИсаны лаға гојурлар (63—65)\nИса Синедрион гаршысында (66—71)\n22 Пасха адланан Мајасыз чөрәк бајрамы+ јахынлашырды.+ 2 Бөјүк каһинләр вә мирзәләр халгдан горхурдулар,+ она ҝөрә дә Исаны арадан ҝөтүрмәк үчүн әлверишли јол ахтарырдылар.+ 3 Онда Шејтан он ики һәваридән бири олан Јәһуда Искәрјутун үрәјинә ҝирди.+ 4 Јәһуда бөјүк каһинләрин вә мәбәд рәисләринин јанына ҝедиб онларла Исаны әлә вермәк барәсиндә данышды.+ 5 Бу, онларын үрәјинҹә олду, онлар Јәһудаја ҝүмүш пул вермәји гәрарлашдырдылар.+ 6 Јәһуда разылашды вә Исаны ҹамаатдан хәлвәт әлә вермәк үчүн фүрсәт ахтармаға башлады. 7 Мајасыз чөрәк бајрамынын илк ҝүнү ҝәлди. Һәмин ҝүн Пасха гурбаны кәсилирди.+ 8 Иса Бутрусла Јәһјаны ҝөндәриб деди: «Ҝедин вә бизә Пасха јемәји һазырлајын».+ 9 Онлар сорушдулар: «Һарада һазырлајаг?» 10 Иса ҹаваб верди: «Шәһәрә ҝирәндә әлиндә сахсы сәһәнҝ апаран бир адам ҝөрәҹәксиниз. Онун ҝирдији евә ҝедин+ 11 вә ев саһибинә белә дејин: “Устад сорушур, шаҝирдләри илә Пасха јемәјини һансы отагда јејәҹәк”. 12 О адам сизә јухары мәртәбәдә һазырланмыш бөјүк бир отаг ҝөстәрәҹәк. Јемәји орада һазырлајын». 13 Шаҝирдләр ҝетдиләр вә доғрудан да, һәр шеј Исанын дедији кими олду. Онлар Пасха үчүн һазырлыг ҝөрдүләр. 14 Вахт јетишәндә Иса һәвариләри илә сүфрәјә әјләшди.+ 15 Иса онлара деди: «Мән чох арзулајырдым ки, әзаб чәкмәздән әввәл бу Пасха јемәјини сизинлә јејим. 16 Чүнки бу*, Аллаһын Падшаһлығында ҝерчәкләшмәјинҹә бир даһа буну јемәјәҹәјәм». 17 Сонра бир ҹам ҝөтүрдү вә Аллаһа шүкүр едиб деди: «Бу ҹамы ҝөтүрүн, бир-биринизә өтүрүн. 18 Чүнки Аллаһын Падшаһлығы ҝәлмәјинҹә мән бир даһа шәраб ичмәјәҹәјәм». 19 Сонра чөрәк ҝөтүрдү,+ Аллаһа шүкүр едиб чөрәји бөлдү вә шаҝирдләринә вериб деди: «Бу чөрәк сизин уғрунузда+ фәда едиләҹәк бәдәними тәмсил едир.+ Хатирәми јад етмәк үчүн буну һәмишә един».+ 20 Шам јемәјини јејәндән сонра ејнилә дә ҹамы ҝөтүрүб деди: «Бу ҹам сизин уғрунузда+ ахыдылаҹаг ганым+ әсасында бағланан јени әһди+ тәмсил едир. 21 Лакин хаин мәнимлә бир сүфрә архасындадыр.+ 22 Инсан Оғлу онун үчүн тәјин едилмиш јолла ҝедир.+ Амма јенә дә вај ону сатанын һалына!»+ 23 Онлар араларында данышмаға башладылар ки, ҝөрәсән, буну ким едәҹәк.+ 24 Сонра онларын арасында гызғын мүбаһисә дүшдү: онлардан ким даһа бөјүкдүр.+ 25 Иса онлара деди: «Халгларын һөкмдарлары онлара ағалыг едир, онларын үзәриндә һакимијјәт сүрәнләри Һами* кими уҹалдырлар.+ 26 Сиз исә белә олмамалысыныз.+ Гој аранызда бөјүк сајылан кичик кими олсун,+ башчылыг едән хидмәтчи кими олсун. 27 Ким даһа бөјүкдүр: сүфрәдә отуран, јохса гуллуг едән? Мәҝәр бөјүк сүфрәдә отуран дејил? Мән исә сизә гуллуг едирәм.+ 28 Амма бүтүн сынагларым боју+ мәним јанымда+ сиз олмусунуз. 29 Буна ҝөрә Атам мәнимлә әһд бағладығы кими, мән дә падшаһлыгда һөкмранлыг етмәк үчүн сизинлә әһд бағлајырам+ ки, 30 мәним Падшаһлығымда сүфрәмдә јејәсиниз, ичәсиниз+ вә тахтда отуруб+ Исраилин он ики гәбиләсини мүһакимә едәсиниз.+ 31 Шимон, Шимон! Шејтан сизи буғда кими хәлбирдән кечирмәји тәләб едирди.+ 32 Амма мән сәнин үчүн Аллаһа јалвардым ки, иманын түкәнмәсин.+ Сән дә гајыданда гардашларынын иманыны мөһкәмләндир».+ 33 Бутрус исә деди: «Аға, мән сәнинлә зиндана да, өлүмә дә ҝетмәјә һазырам».+ 34 Анҹаг Иса деди: «Бутрус, буну бил ки, бу ҝүн хоруз банламамыш сән мәни үч дәфә данаҹагсан».+ 35 Сонра Иса шаҝирдләринә деди: «Мән сизи хидмәтә ҝөндәрәндә өзүнүзлә пул кисәси, һејбә вә сәндәл ҝөтүрмәмишдиниз.+ Бир шејдә корлуг чәкдиниз?» Онлар дедиләр: «Хејр!» 36 Онда Иса деди: «Инди исә пул кисәси олан кисәсини, һәмчинин һејбәсини дә ҝөтүрсүн. Гылынҹы олмајан үст палтарыны сатыб гылынҹ алсын. 37 Буну билин ки, мәним һаггымда јазылмыш: “Ҹинајәткарлара тај тутулду”, — сөзләри јеринә јетмәлидир.+ Чүнки һаггымда јазыланлар артыг һәјата кечир».+ 38 Онлар дедиләр: «Аға, бурада ики гылынҹ вар». Иса деди: «Кифајәтдир». 39 Иса орадан чыхыб һәмишәки кими Зејтун дағына ҝетди. Шаҝирдләри дә далынҹа ҝетдиләр.+ 40 Ора чатанда Иса онлара деди: «Дуа един ки, ҝүнаһа јол вермәјәсиниз».+ 41 Өзү исә онлардан бир гәдәр* араланды, диз чөкүб дуа етмәјә башлады: 42 «Ата, әҝәр истәјирсәнсә, бу ҹамы* мәндән узаглашдыр. Фәгәт гој мәним јох, Сәнин истәдијин кими олсун».+ 43 Бу заман ҝөјдән бир мәләк пејда олуб ону үрәкләндирди.+ 44 Иса шиддәтли изтираб чәкәрәк даһа да һәрарәтлә дуа едирди+ вә тәри ган дамлалары кими јерә дүшүрдү. 45 Иса дуасыны гуртарыб ајаға галхды, шаҝирдләринин јанына гајытды вә ҝөрдү ки, онлар кәдәрдән үзүлүб јухуја ҝедибләр.+ 46 Иса онлара деди: «Нијә јатырсыныз? Галхын вә дурмадан дуа един ки, ҝүнаһа јол вермәјәсиниз».+ 47 О һәлә данышаркән ора бир издиһам ҝәлди. Он ики һәваридән бири олан Јәһуда бу издиһамын өнүндә иди. Јәһуда Исаны өпмәк үчүн она јахынлашды.+ 48 Иса она деди: «Јәһуда, инсан Оғлуну өпүшлә сатырсан?» 49 Исанын јанындакылар вәзијјәти баша дүшүб она дедиләр: «Аға, гылынҹлары ишә салаг?» 50 Һәтта онлардан бири гылынҹла вуруб баш каһинин нөкәринин сағ гулағыны кәсди.+ 51 Анҹаг Иса деди: «Јетәр!» Сонра нөкәрин гулағына тохунуб ону сағалтды. 52 Иса ону тутмаға ҝәлән бөјүк каһинләрә, мәбәд рәисләринә вә ағсаггаллара деди: «Мәҝәр мән гулдурам ки, үстүмә гылынҹ вә дәјәнәклә ҝәлирсиниз?+ 53 Һәр ҝүн мәбәддә сизин јанынызда оланда+ һеч мәни тутмурдунуз?!+ Амма инди сизин вахтыныздыр, инди зүлмәтин һакимијјәтидир».+ 54 Онлар Исаны тутуб баш каһинин евинә апардылар.+ Бутрус исә бир гәдәр аралыдан онларын далынҹа ҝедирди.+ 55 Адамлар һәјәтин ортасында тонгал галајыб дөврәсиндә отурдулар. Бутрус да онларын арасында отурду.+ 56 Бу заман гарабашлардан бири тонгалын јанында отуран Бутрусу ҝөрүб она диггәтлә бахды вә деди: «Бу да онларла иди». 57 Лакин Бутрус данмаға башлады: «Ај баҹы, мән ону танымырам». 58 Бир аз сонра башга бир адам ону ҝөрүб деди: «Сән дә онлардансан». Лакин Бутрус деди: «Јох, ај киши!»+ 59 Тәгрибән бир саатдан сонра башга бир адам исрарла деди: «Бу адам онунла иди! Бу да ҹәлиләлидир». 60 Бутрус деди: «Ај киши, баша дүшмүрәм, сән нә данышырсан?!» Елә һәмин андаҹа, сөз һәлә онун ағзында икән хоруз банлады. 61 Аға дөнүб дүз Бутрусун үзүнә бахды. Бутрус да Ағанын дедији: «Бу ҝүн хоруз банламамыш сән мәни үч дәфә данаҹагсан», — сөзләрини хатырлады.+ 62 О, чөлә чыхыб һөнкүр-һөнкүр ағлады. 63 Исанын кешијини чәкәнләр ону лаға гојуб+ вурмаға+ башладылар. 64 Онлар Исанын үзүнү өртүб ондан сорушурдулар: «Һә, пејғәмбәр, тап ҝөрәк сәни ким вурду?» 65 Она чохлу башга күфрләр дә дејирдиләр. 66 Нәһајәт, сәһәр ачыланда халгын ағсаггаллары, бөјүк каһинләр вә мирзәләр јығышдылар+ вә Исаны Синедрион залына ҝәтириб дедиләр: 67 «Әҝәр Мәсиһсәнсә, де, биз дә биләк».+ Анҹаг Иса деди: «Десәм дә инанмајаҹагсыныз. 68 Сиздән сорушсам, ҹаваб вермәјәҹәксиниз. 69 Лакин индән белә инсан Оғлу+ гүдрәтли Аллаһын сағында отураҹаг».+ 70 Буну ешидәндә онларын һамысы деди: «Демәли, сән Аллаһын Оғлусан?» О ҹаваб верди: «Еләдир ки вар». 71 Онлар дедиләр: «Даһа башга шәһадәт нәјимизә лазымдыр? Буну өзүмүз онун дилиндән ешитдик».+\n^ Јәни Пасханын тәмсил етдији шејләрин һамысы.\n^ Һами фәхри титул иди.\n^ Јахуд бир даш атымы гәдәр.


Q=5	C=2	SS=2	LS=2	PS=0	DC=0	LC=0	SD=0	BS=2	G0=20	G1=18	G2=10	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар варај газах гырғыз еве ермәни естон ефик зулу ибо иврит илок инҝилис исланд испан италјан каонде каталан кинјаруанда кирунди кореја коса лингала лози лувале луганда малагаси малајалам маҹар ндебеле (Зимбабве) оромо пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви тетум (Дили) тигре ток-писин тсонга тумбука түрк фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nГәдим заманларда Исраил халгы Аллаһы Јеһованын ады илә дөјүшә чыхырды. Бәс бу, Аллаһын мүасир дөврдә апарылан мүһарибәләри дәстәкләдијини ҝөстәрир?\nИсраил халгы нәјә ҝөрә дөјүшүрдү?\nИсраиллиләр гана сусамыш саваш аллаһына ситајиш едирди.\nИсраил халгынын мәғлуб етдији халглар олдугҹа зоракы вә позғун идиләр, онлар јахын гоһумла, һејванла ҹинси әлагәјә ҝирир, ушагларыны гурбан ҝәтирир вә диҝәр бу кими ијрәнҹ ишләрлә мәшғул олурдулар. Аллаһ бу халглара әсрләрлә сәбир едәндән сонра исраиллиләрә демишди: «Өнүнүздән говаҹағым халглар мәһз бу әмәлләрлә өзләрини мурдарламышлар» (Лавилиләр 18:21—25; Әрәмја 7:31).\n«Аллаһыныз Јеһова шәр әмәлләринә ҝөрә о халглары өнүнүздән говур» (Ганунун тәкрары 9:5).\nАллаһ бу ҝүн баш верән мүһарибәләрдә тәрәфкешлик едирми?\nЈӘГИН ФИКИР ВЕРМИСИНИЗ\nӘксәр мүһарибәләрдә һәр ики тәрәфин дин хадимләри Аллаһын онларын тәрәфиндә олдуғуну иддиа едир. Бир китабда дејилир: «Индијә кими елә бир мүһарибә олмајыб ки, орада динин ролу олмасын» («The Causes of War»).\nАллаһ Өз халгына вурушмағы гадаған едир. Аллаһын Кәламында јазылыб: «Имкан дахилиндә, әлиниздән ҝәлән гәдәр һамы илә сүлһдә олмаға чалышын... гисасынызы алмајын» (Ромалылара 12:18, 19).\nҺз. Иса давамчыларына демирди «ҝедин вурушун», о дејирди ки, «дүшмәнләринизи һәмишә севин вә сизи тәгиб едәнләр үчүн һәмишә дуа един» (Мәтта 5:44, 45). Одур ки, һәтта мүһарибә ҝедән әразиләрдә јашасалар белә, Аллаһын хидмәтчиләри «дүнјаја мәхсус» олмадыгларыны ҝөстәрәрәк битәрәфлији горумалыдырлар (Јәһја 15:19). Әҝәр Аллаһ хидмәтчиләринә дүнјадан ајры галмағы, һәтта дүшмәнләрини белә севмәји бујурурса, Онун баш верән мүнагишәләрдә тәрәфкешлик етдијини дүшүнмәк нә дәрәҹәдә ағлабатандыр?\n«Мәним Падшаһлығым бу дүнјадан дејил. Падшаһлығым бу дүнјадан олсајды, тәбәәләрим мүбаризә апарыб гојмаздылар ки, мән јәһудиләрин әлинә дүшүм. Хејр, мәним Падшаһлығым бурадан дејил» (Јәһја 18:36).\nМүһарибәләрин сону олаҹагмы?\nМүһарибәләрин гаршысыны алмаг мүмкүн дејил. «XXI әсрдә мүһарибә вә сәлаһијјәт» китабында јазылыб: «Мүһарибәләр олуб вә олаҹаг. Бу әсрдә үмумбәшәр вә әбәди сүлһ ҝөзләнилмир» («War and Power in the 21st Century»).\nҺеч кәс вурушмаг истәмәсә, мүһарибә дә олмаз. Буна ҝөрә дә ҝәрәк инсанлар сүлһә ҹан атсын вә тәрк-силаһ олунсун. Буна исә јалныз Аллаһын ҝөјдә гурдуғу һөкумәт наил олаҹаг. Мүгәддәс Китабда ајдын јазылыб: «[Аллаһ] узагда јашајан гүдрәтли халглара аид мәсәләләри һәлл едәҹәк. Онлар гылынҹларындан ҝаваһын, низәләриндән ораг дүзәлдәҹәк. Халг халгын үстүнә гылынҹ галдырмајаҹаг, артыг мүһарибә етмәји өјрәнмәјәҹәкләр» (Микә 4:3).\nМүгәддәс Китаба әсасән, Аллаһын идарәчилији алтында нә өз марагларыны дүшүнән инсан һакимијјәтләри, нә вәтәндашлары үсјана тәһрик едән сијасәт, нә дә етник груплар арасында чәкишмәләрә сәбәб олан әдавәт олмајаҹаг. Бунунла да мүһарибәләрә сон гојулаҹаг. Аллаһ вәд едир: «Онлардан хәтәр ҝәлмәјәҹәк, һеч нәји тәләф етмәјәҹәкләр. Чүнки сулар дәнизи долдурдуғу кими, дүнја башдан-баша Јеһова барәдә биликлә долаҹаг» (Әшија 11:9).\n«Јерин бир уҹундан о бири уҹунадәк дөјүшләри кәсир, каманы гырыр, низәни сындырыр, ҹәнҝ арабаларыны ода атыр» (Зәбур 46:9).\nМәтн Електрон нәшрләри јүкләмәк үчүн параметрләр ОЈАНЫН! Фөвгәладә һалларда һәјатымызы горујан тәдбирләр\nОЈАНЫН! Фөвгәладә һалларда һәјатымызы горујан тәдбирләр


Q=0	C=0	SS=0	LS=0	PS=0	DC=0	LC=0	SD=0	BS=0	G0=31	G1=23	G2=10	DLID=az_RU	BODY=Nur-az.com - ХХЫ әсрдә һәлә дә шәһадәти мөвһүмат сајан хәстә зеһнијјәт вар\nХХЫ әсрдә һәлә дә шәһадәти мөвһүмат сајан хәстә зеһнијјәт вар\nКечмишÂ МТН-шик Илһам Исмајыл чох гәрибә бир шәкилдә ачыглама вериб. Дејир ки, бәшәри дәјәрләрә сырф мөвһүмат нөгтеји-нәзәриндән јанашанлар вар. О дејир ки, Сүлејманисевәрләр Азәрбајҹаны севмәјән бир дөвләтин мәмуруна мөвһүматчылгы уҹбатындан рәғбәт ҝөстәрирләр. Һәмчинин дејир: “Чох тәәссүф ки, мәсәләјә ағыллы јанашан чох азсајда инсан вар. Һәм тәәссүбкешләр, һәм дә онлара гаршы оланлар ашыры агрессија нүмајиш етдирирләр.” Демәли, өзүнү ағыллы сајан бу адам Гасим Сүлејманини севәнләри вә онлара ашыры агрессија ҝөстәрән инсанлары ағыллы һесаб етмир. Анҹаг өзү кими бир дәстәни ағыллы һесаб едир. Ејни заманда ХХЫ әсрдә шәһадәти мөвһүмат адландырыр. Мәлум олур ки, Азәрбајҹан һәрбисиндә баш верән өзбашыналыглар, рүшвәт фактлары, намаз, ибадәт гадағасы, дедовшина һаллары, торпагларын ишғалдан азад олунмамасы бу ҹүр инсанларын хәстә зеһнијјәтләриндән ирәли ҝәлиб. Адамлар һәлә дә пул вериб һәрбидән јајынма һалларыны арадан апара билмәјибләр.\nСонра дејир: “Бу адам Ислам ҹиһадына ҝетмәјиб. Иран Ислам Республикасынын марагларыны һәјата кечирәркән өлдүрүлүб. Бунун Ислама нә дәхли вар? Бу шәхс Иран дөвләти үчүн шәһид сајыла биләр, бизә аидијјаты јохдур.”\nÂ Бәли, бу да бир кечмишÂ МТН-шикин хәстә тәфәккүрүдүр. Адам Ираны ислам Республикасы сајыр, дејир ҝенерал Иранын марагларыны һәјата кечириб. Анламыр ки, бундан белә чыхыр ки, ҝенерал Ислам үчүн вурушуб. Үстәлик дејир ки, о, Иранын шәһидидир. Бу гәдәр диндар, сағлам тәфәккүрлү инсанлар ҹар чәкиб беләләринә баша сала билмир ки, шәһидин һүдудлары, дөвләти, милләти олмур. Шәһид бүтүн Исламын шәһидидир.\nБир мәсәлә дә чох мүһүмдүр. Демәли, адам Гасим Сүлејманини Иран шәһиди адландырыр. Амма дејир ки, о, Ислам үчүн ҝетмәјиб. Ислам үчүн ҝетмәјибсә демәли о шәһид дә сајылмамалыдыр. Јәни бу адам әслиндә һеч шәһидин нә олдуғуну анламыр. Гасим Сүлејмани исә өз мүҹтәһидинин, рәһбәринин әмријлә ордуда фәалијјәтләр ҝөстәриб. Лап дејәк ки, өз дөвләти үчүн чалышыб, мәҝәр бу, аз шејдир. Сиз нә етмисиниз дөвләт үчүн, Гарабағ үчүн? Өзү дә шәһид ҝенерал һәрби мејданда өн ҹәбһәдәÂ ҹамаат намазлары гылан, әрбәин сахлајан, Әјјами Фатимијјә сахлајан инсан олуб. Гуран охујан, зијарәтнамә охујан, оруҹ тутан, мәзлумун фәрјадына чатан бир Аллаһ бәндәси әҝәр Ислам үчүн шәһид олмајыбса онда Илһам Исмајыл Ислам дејәркән нәји нәзәрдә тутур? Һалбуки биз Илһам Исмајылын индијәдәк бир дәфә намаз гылдығыны ҝөрмәмишик. Ҝөрәсән бу адам Ислам, Ислам ҹиһады дејәркән нәји нәзәрдә тутур? Олмаја о “ислам”Â дејәркән ИШИД “Исламыны” нәзәрдә тутур? Бу ҹүр ИШИД тәфәккүрлү инсанлар ҝөрүнүр ХХЫ әсрдә белә нә Исламдан, нә шәһиддән, нә дә Ислам ҹиһадындан һеч нә баша дүшмәјиб.\nО да мәлумдур ки, белә кечмишÂ МТН-шикләрә АБШ нәһәнҝлији өнүндә ҹылызлыгларыны етираф едирләр вә бөјүк шејтандан горхмајан гејрәтли, вәтәнпәрвәрÂ инсанлары да пахыллыгдан ләкәләмәк истәјирләр.


Q=9	C=9	SS=0	LS=0	PS=2	DC=0	LC=0	SD=0	BS=0	G0=34	G1=28	G2=14	DLID=az_RU	BODY=TolishPress.org - ДЭГИЖИJЭКЭСОН\nГлавная : Шав-нышт : ДЭГИЖИJЭКЭСОН\nФәхрәддин Әб on 08 Февраль, 2018 21:54:09 | 1494 раз прочтено\n“Дәгижијеј” сыхани бынә “гиж”е. “Гиж”ән бә одәми вотејдән ки, ағылыш ја ни, јаанки гырд каме! “Сәј бә гижлә шеј”, “сәгижлә” сыхани мәноән һежо әве ки, одәми ағыл, ҹурбәҹурә сәбәбон һыҹубәто, идорә зынејдәни карде әј, јәне “ағыл бешејдә сәо”, хонәхо гынејдә бә зәмин.\n“Дәгижијеј” сыхани әмә есә око дојдәмон чә одәми һәхәдә ки, әв “роо бешә, гиныш кардә ыштә шә ро, бә ҹо ро, ҹо сәмт шә”. Чы сыхани есәтнә толышә зывонәдә һестыше һәм мыстәғимә, һәмән мәҹози мәнон. Мыстәғим мәноәдә ым сыхан аиде бә одәми ки, әв физики мәноәдә гин кардејдә ыштә шә рој, бә гыләј конкрет унвон шеј әвәзи, омејдә бешејдә гырд бә ҹо гыләј унвон!\nМәҹози мәноәдә, есә бој, нәзәрәдә гәтејдәмон иглә физики мәноәдә роо беше не, һәмән бәндәти, әхлоғи, мәнәви мәнонәдә одәми роо беше! Гылә-гылә пеһандејдәм ым мәнон:\n- Хыдо офәјәше одәм, ағылыш доә бәј, чәјоән нозилыш кардә боәј Ыштә Китобон ки, әв бызны ҺӘХ чиче, НОҺӘХ чич, чәјоән ыштән бывыжны ыштә шә рој! Әве вотејдәмон ки, Хыдо фаили-мухтарыш офәјә одәм! Чыми мәно ыме ки, Хыдо выжыни имконыш доә бә одәми ки, әв ыштән сәчын быкә ҺӘХИ ијән НОҺӘХИ арәдә! Јәне, Хыдо воҹиб быә һар чијыш едаштә бә одәми ки, әв бызны, чиче чәј БӘНДӘТИ мәно ијән молјәт, чиче бы фани дынјоәдә чәј сәр МИССИЈӘ! Сады висты чо һәзо Пејғәмбәрышән вығандә ки, Әвон тикрор-тикрор сәроснын одәмон ки, ком рој бывыжнон, чок бәбе боәвон!\nЫмони һәммәј зыне-зыне, еһанә одәм Хыдо ҺӘХИ огәтејдә, дәчыкејдә Шәјтони НОҺӘХИ довнәку, чыми ҹо мәнош әзыни бе! Иглә мәнош һесте ки, һәмон шәхс ДӘГИЖИЈӘ, јәне авси быә бә Хыдо, бешә ҺӘХИ роо!\n- Әхлоғ че Хыдо бо одәмон тәјин кардә ҺӘХИ РОЈ и поәје. Адәтән ӘХЛОҒ вотеәдә, гәтегыри нормон ијән ғајдон сәрәсејдәмон. Чә нормон вејни бо одәмон тәјин кардә игләлијә ғыввә Хыдоје, әвони бә одәмон роснијә, боәвон “һырд кардә”, изоһ кардә воситон есә бој Хыдо Китобонин, Чәј Пејғәмбәронин, чәмә покә Имомонин, һалијәдән чәмә јолә дини алимон, мыҹтәһидонин! Иминә нәзәрәдә әхлоғи нормон ијән ғајдон вејән кафтә мәсәлә нин, веј сојән. Мәсәлән, дызди мәкә, ғыјбәт мәкә, јолы-рук бызын, ғуддә мәкә, шәр мәғанд, ыштә хыјзони, ов-авлоди ијән хәлғи, ыштә сәрзәмини ғырјәти быкәш ијән ҹо жыго чијон.\nӘмма, демијән жыго, ади жимонәдә веј вахти виндејдәмон ки, бә гыләј мышкул огардејдән бәвон әмәл карде бо кали одәмон. Дызди кардејдән, ғыјбәт кардејдән, чыми-чәј думо гәп жәјдән, јолы-рук зынејдәнин, ғуддә кардејдән, шәр ғандејдән бә һар ро дәвардәкәси, ыштә хыјзони, ов-авлоди ијән хәлғи, ыштә сәрзәмини ғырјәти кәшејдәнин, бәштә нәфси, лузи, ҹифи ијән ҹо чијон хото һәватејдән әвони! Чиче жыго чијон мәно? Әве ки, жәләвононән ДӘГИЖИЈӘН!\n- Ды-се кәлимән МӘНӘВИЈОТИ һәхәдә. Веј вахти де ӘХЛОҒИ синоними ғәзинә око дојдән ым термини гәпәдә, әдәбијотәдә. Тикәј тангә мәноәдә око быдомон, бәвәдә мәнәвијот одәми мәғсәди, мәроми, чәј гәтә рој еһтиво кардејдә ыштәнәдә. Һежо бы мәноәдән әхлоғику чәј фәрғ бымәдәј ки, мәнәви ҹәһәто одәм һәрәкәт кардејдә бәштә виҹдони, имони ијән тәғва мывофиғ, әмма әхлоғи (етикә) ҹәһәто әмәлон тәнзим кардә бејдән һәмән де ҹәмјәтәдә, хәлғи, уммәти дыләдә тәјин кардә быә нормон, тәләбон ијән ғајдон.\nЫми дастәдә дастәвуз быкомон, бәвәдә һостон-һостони бегули бәзнемон карде ки, одәм бәһвато ыштә виҹдони, хәјонәт быко бәј, бә лынг-ләғы быжәно ыштә имони, јодо беко тәғва, бәвәдә әв һәни ОДӘМ бејдәни, мелы-муш бејдә! Ијо ыштә нәзәрәдә гәтә мәноәдә сәкыштә быжәномон, бәвиндемон ки, һәмон одәмән ДӘГИЖИЈӘ!\nӘхлоғ ијән мәнәвијот һәммәјсә веј бандин бә ДИНИ. Мәһз дин тәнзим кардејдә одәмон гәтегыри, сәбәро кардејдә әвони. Тәнзими ҹо гыләј воситән һар гылә хәлғи адәт-әнәнонин, чәј иҹожимони нормон ијән ғајдонин. Гыләјән воситә довләте, чәј ғанунонин, әмма ијо һәлә әвони нојдәмон бә кәно, чумчыко әвон мәҹбури воситонин. Мәсәлән, одәм ғануни дарышто, һамсијә зәмини ғәсб быко, ғанун дојдә чәј ҹәзо. Әмма әхлоғ ијән мәнәвијотәдә нин жыго мәҹбури нормон. Мәсәлән, и кәс бешо ыштә дино, мәчит елон кардејдә әј мыртәд. Әхлоғи нормон дарыштә одәми ов-авлод, сипириш-сијориш, јәне хәлғ ыштән тәнбе кардејдә, танә жәјдә бәј, де панди, нәсиһәти огорданејдә әј бә ҺӘХИ ро!\nЫмон һәммәј нәзәри мәсәлонин, нывыштыме. Конкрет мисалон әзним варде, әмма вардејдәним. Чумчыко пијејдәме ки, һандәкәсон ыштән бијән ә мисалон, демијән ја тәсдығ быкән чымы нывыштәјон, јаанки тәкзиб быкән әвони! Ыштә озоди роәдә ҹанг кардә хәлғи бә озоди ијән сәбәсожәти рәсеј ро чыјо дәвардејдә! Хыдоон комәг быбу!


Q=7	C=7	SS=0	LS=0	PS=0	DC=0	LC=0	SD=0	BS=1	G0=23	G1=17	G2=7	DLID=az_RU	BODY=Nur-az.com - Мәсҹиддәки китаб тәгдиматыны “мәсҹиддә елм” кими гәләмә верирләр. О китабда елм вар?\n28 Мајыс 2022\n25 Шеввал 1443\n04 Еким 2019\nМәсҹиддәки китаб тәгдиматыны “мәсҹиддә елм” кими гәләмә верирләр. О китабда елм вар?\nМәсҹиддә өзүнә шаир дејән Делҝеранинин китаб кими халга сырыдығы ҹызмагараны “мәсҹиддә елм” кими гәләмә вердиләр. Суал олунур: мәҝәр о китабда елм вар? Бу иши мүдафиә едәнләр елә дә шиширдирләр ки, санки Делҝеранинин јох Енштејнин китабынын тәгдимат мәрасими баш тутуб. Делҝерани мәҝәр өзү һансы елми наилијјәтин саһибидир ки, буну китаблара да јазсын. Јаздығы ҹызмагаралар да нә шеир кими шеир стандартларына ҹаваб верир, нә дә ҹызмагара кими ҹызма-гара дејил.\nМәлум мәсәләдир ки, онун китаб мәрасими һәмин мәсҹиддә кечирилмәсәјди ону бу гәдәр шиширтмәздиләр. Әслиндә арада кимин һөрмәти вар, һамыја бәллидир. Бу иш баш тутана гәдәр Делҝеранини һамы ички ичән, Аллаһа, Гурана тәһгирләр јазан, диндарлары ашағылајан, дини пис гәләмә верән, ҹызмагара едиб Гуран кими гәләмә верән бир инсан кими таныјырды. Бу китаб мәрасиминә гәдәр о да Салман Рүшдү вә Рафиг Тағы кими бир адам иди.\nӘлбәттә, шәриәтдә мәсҹиддә дүнјәви сөһбәтләр етмәнин мәкруһ олдуғуну һамы билир. Мәсҹид намаз вә моизә (өјүд) үчүндүр. Бәзи шиширдәнләр бу иши “мәсҹидлә елмин вәһдәти” кими сырымаға чалышыр. Амма бу иши “Ислам вә елм” мөвзусујла гарышдырыблар. Бәли, Исламда елм вар, Ислам елмин әлејһинә дејил. Амма буну мәсҹиддә етмәзләр ки. Јох дејирсинизсә ки, ора мәсҹид јох бир отаг иди, о заман нијә рекламларында мәсҹид кими гејд етмисиниз? Һәтта мәсҹидләрдә шеир демәк мөвзусунда бәһс едәси олсаг, иҹазә верән алимләр бу шеирләрин дини мәдһијјәләр олаҹағы тәдирдә иҹазәли олдуғуну демишләр. Һалбуки һәмин китабда сәрхошлуг-филанла бағлы ҹүмләләр јер алмагдадыр. Нә чох әһли-бејт шаири вар иди ки, онлары да реклам етмәк оларды. Бир даһа тәкрар едәк ки, Делҝерани өзү һансы елмин, интеллектин адамыдыр ки, онун китабыны “мәсҹиддә елм” кими сырымаға чалышырлар. Һеч онун олмајан јарадыҹылығыны индијә гәдәр (инди ону мүдафиә едәнләр арасында) һеч ким охумамышды. Әҝәр мәгсәд һансыса бир динсизи динә ҹәлб етмәкдирсә, буну башга ҹүр дә етмәк оларды. Онун да пешиман олуб дини тәһгир етдијинә ҝөрә төвбә етмәси тәләб олунмалыјды. Чүнки инсан сәһвини етираф едәндә мүсәлманлардан әфв диләмәлидир.


Q=7	C=5	SS=0	LS=0	PS=5	DC=0	LC=0	SD=0	BS=2	G0=33	G1=19	G2=5	DLID=az_RU	BODY=1 Салнамәләр 8 | Онлајн Мүгәддәс Китаб | Јени дүнја тәрҹүмәси\n1 Салнамәләр 8:1—40\nБинјамин өвладлары (1—40)\nТалутун нәсли (33—40)\n8 Бинјаминин+ оғуллары бунлар иди: илк оғлу Бәләһ+, икинҹиси Әшбил+, үчүнҹүсү Әһра, 2 дөрдүнҹүсү Нуха, бешинҹиси Рафа. 3 Бәләһин оғуллары бунлар иди: Аддар, Гираһ+, Абиһуд, 4 Абишу, Неман, Әхја, 5 Гираһ, Шуфам вә Хурам. 6 Манаһата әсир апарылан, Ҝиба+ сакинләринин нәсил башчылары олан Әһуд оғуллары бунлар иди: 7 Неман, Әхијјә вә Гираһ. Халгы әсирлијә апаран Гираһ Үзза вә Әхиудун атасы иди. 8 Сәһәрәјим онлары ҝөндәрәндән сонра Муабда оғуллары олду. Һушим вә Бәарә онун арвадлары иди*. 9 О бири арвады Һүдисдән доғулан оғуллары бунлар иди: Јубаб, Зибја, Миса, Мәлкум, 10 Јәус, Сәкја вә Мирмаһ. Онун бу оғуллары нәсил башчылары идиләр. 11 Сәһәрәјимин арвады Һушимдән доғулан оғуллары Әбитуб вә Илфәал иди. 12 Илфәалын оғуллары бунлар иди: Абир, Мишам, Шамид (о, Унуһу+ вә әтраф шәһәрләри илә бирликдә Лоду+ тикмишди), 13 Бәрја вә Шәма. Онлар Ајалон+ сакинләринин нәсил башчылары идиләр. Онлар Ҹат сакинләрини говмушдулар. 14 Әхју, Шашаг, Әрәмут, 15 Зәбәдја, Арад, Әдәр, 16 Микајыл, Ишпа вә Јоһа Бәрја оғуллары иди. 17 Зәбәдја, Мәшуллам, Һизги, Һабир, 18 Исмәрај, Ислијаһ вә Јубаб Илфәал оғуллары иди. 19 Јагим, Зәкри, Зәбди, 20 Әлјәнај, Силтај, Әлиил, 21 Адај, Бәрјаһ вә Шимрат Шимај оғуллары иди. 22 Ишпан, Абир, Әлиил, 23 Әбдун, Зәкри, Һәнан, 24 Һәнанијјә, Елам, Әнатути, 25 Ифдәј вә Фәнуил Шашаг оғуллары иди. 26 Шәмширај, Шәһрија, Әтәлја, 27 Јаәршијјә, Илјас вә Зәкри Јәраһим оғуллары иди. 28 Бунлар мәншәләринә ҝөрә нәсил башчылары иди. Онлар Јерусәлимдә јашајырдылар. 29 Ҝибјонун атасы Јаәл Ҝибјонда+ јашајырды. Арвадынын ады Мәкаһ иди.+ 30 Онун оғуллары бунлар иди: илк оғлу Әбдун, ондан сонра Сур, Киш, Баал, Надаб, 31 Ҹәдур, Әхју вә Зәкар. 32 Миглот Шимјаһын атасы иди. Онларын һамысы гардашлары илә бирликдә Јерусәлимдә диҝәр гардашларынын јанында јашајырдылар. 33 Нурун+ Киш адында, Кишин Талут+ адында, Талутун Јонатан+, Мәлкишу+, Әбунәдәб+ вә Ишбаал*+ адында оғлу олду. 34 Јонатанын Мериб-Баал*+ адында, Мериб-Баалын Микә адында оғлу олду.+ 35 Микәнин оғуллары бунлар иди: Фисун, Мәлик, Тарај вә Әһәз. 36 Әһәзин Јәһуаддај адында, Јәһуаддајын Әлимәт, Әзмут вә Зүмри адында оғлу олду. Зүмринин Моса адында, 37 Мосанын Бинәја адында, Бинәјанын Рафаһ адында, Рафаһын Илјасаһ адында, Илјасаһын Азил адында оғлу олду. 38 Азилин алты оғлу вар иди: Әзригәм, Бәһру, Исмајыл, Шәаријјә, Әбдија вә Һәнан. Бунлар Азилин оғуллары иди. 39 Гардашы Әшигин оғуллары бунлар иди: илк оғлу Улам, икинҹиси Јәуш, үчүнҹүсү Әлфәлит. 40 Уламын оғуллары маһир охатан, иҝид дөјүшчү иди. Онларын чохлу оғлу вә нәвәси вар иди — 150 нәфәр. Бунларын һамысы Бинјамин өвладлары иди.\n^ Диҝәр вариант: Сәһәрәјим арвадлары Һушим вә Бәарәни ҝөндәрәндән сонра Муабда оғуллары олду.\n^ Диҝәр ады Ишбошет.\n^ Диҝәр ады Мефибошет.\n1 Салнамәләр 8


Q=10	C=0	SS=2	LS=6	PS=4	DC=0	LC=0	SD=0	BS=1	G0=48	G1=45	G2=10	DLID=az_RU	BODY=Сајлар 1 | Онлајн Мүгәддәс Китаб | Јени дүнја тәрҹүмәси\nОрдуја јарарлы кишиләрин гејдијјаты (1—46)\nЛавилиләр һәрби хидмәтдән азаддыр (47—51)\nДүшәрҝәни гурма гајдасы (52—54)\n1 Исраиллиләрин Мисир торпағындан чыхмаларынын икинҹи илинин икинҹи ајынын биринҹи ҝүнүндә+ Јеһова Сина сәһрасында+, Һүзур чадырында Муса илә данышыб+ деди: 2 «Бүтүн Исраил иҹмасында кишиләри аиләләринә, нәсилләринә ҝөрә бир-бир сајыб адбаад гејд ет.+ 3 Һарунла бирликдә Исраил оғулларындан јашы ијирми вә ијирмидән јухары+ олуб ордуда хидмәт етмәјә јарарлы һәр кәси бөлүкләринә ҝөрә сијаһыја ал. 4 Өзүнлә һәр гәбиләдән нәслинә башчы олан бир нәфәр ҝөтүр.+ 5 Јанында бу адамлар олсун: Рубәндән Шәдуир оғлу Әлисур+, 6 Шәмундан Суришәддај оғлу Шәлумуил+, 7 Јәһудадан Әминәдаб оғлу Нәһсун+, 8 Јәсакирдән Суар оғлу Нәснаил+, 9 Зәбулундан Һилун оғлу Әлјаб+. 10 Јусифин оғулларындан: Әфраимдән+ Амиһуд оғлу Әлшама, Мәнәссәдән Фәдһәсур оғлу Гәмлаил, 11 Бинјаминдән Ҝидони оғлу Абидан+, 12 Дандан Амишәддај оғлу Әхјәзәр+, 13 Аширдән Өһрән оғлу Фәгаил+, 14 Ҹаддан Дәил оғлу Әлјасәф+, 15 Нифталыдан Еһнан оғлу Әхира+. 16 Бунлар иҹмадан чағырылан гәбилә башчылары+, Исраил күтләләринин бөјүкләридир».+ 17 Муса илә Һарун адлары чәкилән бу кишиләри чағырдылар. 18 Онлар бирликдә икинҹи ајын биринҹи ҝүнү бүтүн иҹманы топладылар ки, јашы ијирми вә ијирмидән јухары олан кишиләри аиләләринә, нәсилләринә ҝөрә адбаад, бир-бир сијаһыја алсынлар,+ 19 чүнки Јеһова Мусаја белә бујурмушду. Беләликлә, Муса Сина сәһрасында онлары сијаһыја алды.+ 20 Исраилин илки Рубәнин оғуллары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 21 Рубән гәбиләсиндән сијаһыја алынанларын сајы 46 500 нәфәр олду. 22 Шәмунун өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 23 Шәмун гәбиләсиндән сијаһыја алынанларын сајы 59 300 нәфәр олду. 24 Ҹадын өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 25 Ҹад гәбиләсиндән сијаһыја алынанларын сајы 45 650 нәфәр олду. 26 Јәһуданын өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 27 Јәһуда гәбиләсиндән сијаһыја алынанларын сајы 74 600 нәфәр олду. 28 Јәсакирин өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 29 Јәсакир гәбиләсиндән сијаһыја алынанларын сајы 54 400 нәфәр олду. 30 Зәбулунун өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 31 Зәбулун гәбиләсиндән сијаһыја алынанларын сајы 57 400 нәфәр олду. 32 Јусифин оғлу Әфраимдән төрәјән өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 33 Әфраим гәбиләсиндән сијаһыја алынанларын сајы 40 500 нәфәр олду. 34 Мәнәссәнин өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 35 Мәнәссә гәбиләсиндән сијаһыја алынанларын сајы 32 200 нәфәр олду. 36 Бинјаминин өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 37 Бинјамин гәбиләсиндән сијаһыја алынанларын сајы 35 400 нәфәр олду. 38 Данын өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 39 Дан гәбиләсиндән сијаһыја алынанларын сајы 62 700 нәфәр олду. 40 Аширин өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 41 Ашир гәбиләсиндән сијаһыја алынанларын сајы 41 500 нәфәр олду. 42 Нифталынын өвладлары+ аиләләринә, нәсилләринә ҝөрә адбаад сијаһыја алынды. Јашы ијирми вә ијирмидән јухары олан, ордуда хидмәт етмәјә јарарлы бүтүн кишиләри бир-бир сајдылар. 43 Нифталы гәбиләсиндән сијаһыја алынанларын сајы 53 400 нәфәр олду. 44 Муса, Һарун вә һәр бири өз нәслини тәмсил едән Исраилин он ики башчысынын сијаһыја алдығы адамлар бунлар иди. 45 Исраил оғулларындан јашы ијирми вә ијирмидән јухары олан, ордуда хидмәт етмәјә јарарлы бүтүн кишиләр нәсилләринә ҝөрә сијаһыја алынды. 46 Сијаһыја алынанларын үмуми сајы 603 550 нәфәр иди.+ 47 Лакин лавилиләр+ гәбиләләринә ҝөрә сијаһыја алынмадылар.+ 48 Јеһова Мусаја демишди: 49 «Лави гәбиләсини сијаһыја алмазсан. Онлары диҝәр исраиллиләрин сајына дахил етмәзсән.+ 50 Лавилиләрә тапшыр, гој онлар Шәһадәт сандығынын+ јерләшдији Мүгәддәс чадыр, онун аваданлығы, о ҹүмләдән чадыра аид һәр шејлә бағлы ишләрә бахсынлар.+ Онлар Мүгәддәс чадыры вә онун бүтүн аваданлығыны дашыјаҹаг,+ чадырда хидмәт едәҹәкләр.+ Дүшәрҝәләрини дә Мүгәддәс чадырын әтрафында гурмалыдырлар.+ 51 Јола дүшмәк вахты ҝәләндә лавилиләр Мүгәддәс чадыры сөкмәли,+ дүшәрҝә салынанда исә гурмалыдырлар. Кәнар адамлардан ким чадыра јахынлашса, өлдүрүлмәлидир.+ 52 Гој исраиллиләрдән һәр кәс чадырыны тәјин олунмуш дүшәрҝәдә, өз үчгәбиләли бөлүмүндә гурсун.+ 53 Лавилиләр дүшәрҝәләрини Шәһадәт сандығынын јерләшдији Мүгәддәс чадырын әтрафында салсынлар ки, Исраил иҹмасы гәзәбә туш ҝәлмәсин.+ Беләликлә, лавилиләр Шәһадәт сандығынын јерләшдији Мүгәддәс чадыра ҝөрә ҹавабдеһлик дашыјаҹаглар».+ 54 Исраиллиләр Јеһованын Мусаја әмр етдији һәр шеји јеринә јетирдиләр. Неҹә дејилмишдисә, елә дә етдиләр.


Q=3	C=3	SS=0	LS=0	PS=0	DC=0	LC=0	SD=0	BS=0	G0=20	G1=14	G2=8	DLID=az_RU	BODY=Хәбәрин коду : 801041\nМәнбә : Дејерлер “Ерфан”-а истинадла\nӘһли Бејт (әлејһимус-сәлам) - АБНА – Хәбәр Аҝентлији- Һәзрәт Иса Мәсиһ (әла Нәбијјина вә алиһи вә әлејһи сәлам) хош гијафәли вә ҝөзәл симаја малик бир ҹаван иди ки, өмрүнүн сонуна гәдәр евләнмәмишди. О, 33 јашында олан заман әршә галхмышдыр.\nБир ҝүн Насиријә шәһәриндә әхлагсызлыг илә мәшһур олан бир гадынын евиндән хариҹ олур. Бир нәфәр ону бу һалда ҝөрән заман тәәҹҹүб едир.\nҺәзрәт Иса (ә) ҝөрүр ки, бу киши онун бу рәфтарына чох тәәҹҹүб етмишдир, она ҝөрә дә арам һалда она јахынлашыр. Она мәһәббәтлә салам верир вә дејир: “Ҹәнаб! Ҝөрдүнүзмү мән һарадан ҝәлдим?”. Һәмин шәхс ҹаваб верир: “Һәгигәтән дә чох һејрәтлидир. Сиз бурада нә едирсиниз?”.\nҺәзрәт Иса (ә) дејир: “Еј киши! Дүнјада ики ҹүр хәстә вардыр. Бир нөв хәстәләр өз хәстәликләрини һисс едәрләр вә өзләри тәбибин јанына ҝәләрләр ки, мүалиҹә олсунлар. Анҹаг бир нөв хәсәтлик дә вардыр ки, хәстәлијиндән аҝаһлығы јохдур. Анҹаг бир башгасы онун хәстәлијини баша дүшүр, үрәји јаныр вә дејир: “Ҝедәк вә тәбиби онун јанына ҝәтирәк”.\nБу ханым икинҹи нөв хәстәләрдәндир. Пислијә вә зинаја дүчар олдуғу үчүн фикирләринин пис олмасына диггәт етмәмишдир, она ҝөрә дә ҝәрәк тәбиб онун јанына ҝәлсин.\nМәним гәлбим дүнјанын ҝүнаһкарларына ҝөрә аловланыр, нараһатам. Өзүм ҝәлдим вә евинә дахил олмадан гапынын архасындан она нәсиһәт вердим. Бу ҝүндән төвбә етди вә артыг һеч кәсә јол вермәјәҹәкдир.\nИстәјирдин ки, ҝедиб инсанлара дејәсән ки, Мәсиһи (ә) өз ҝөзләримлә ҝөрдүм ки, филан гадынын евинә ҝетмишди? Бүтүн ҝөрдүкләринә вә ешитдикләринә етина етмәк олмаз”.\nБәли, бу һәгигәти Гуран да тәсдиг едир вә бујурур ки, ешитдикләринин 99 фаизи јаландыр. Әҝәр инсан һәр ешитдијини гәбул едәрсә, Гијамәт ҝүнү ону мүһакимәјә чәкәрләр ки, нијә ешитдикләринә ҝөрә инсанларын абрыны апармысан?\n“Онлар јалана чох гулаг асараг ону гәбул едән вә һарам јејәнләрдир (онлар өз алимләриндән јалан гәбул едирләр вә алимләри ҹамаатдан рүшвәт алырлар). Буна ҝөрә дә әҝәр сәнин јанына ҝәлсәләр, истәсән онларын арасында һөкм ет, јахуд онлардан үз дөндәр. Әҝәр үз дөндәрсән, сәнә әсла бир зијан вура билмәзләр. Әҝәр һөкм етсән, араларында һагг-әдаләтлә һөкм ет, чүнки Аллаһ әдаләтлиләри севир”. (“Маидә” 42).


Q=6	C=0	SS=0	LS=6	PS=0	DC=0	LC=0	SD=0	BS=0	G0=20	G1=16	G2=9	DLID=az_RU	BODY=Ушаглар үчүн Мүгәддәс Китаб һекајәләри. Рәһбәрлик Шурасындан мәктуб\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Арҝентина жест дили Британија жест дили Валенсија Вјетнам Галисија дили Данимарка Еквадор жест дили Индонезија Исвеч Испанија жест дили Италија жест дили Кирибати Колумбија жест дили Конго Куба жест дили Литва Македонија Мексика жест дили Мјанма Ниас Нидерланд Ниҝериа пиҹини Норвеч Перу жест дили Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ашағы алман баса (Камерун) баск батак (каро) батак (тоба) бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве едо ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндебеле ндебеле (Зимбабве) ндонга нзема нјанека нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын рус руторо санго сапотек (Лачигуири) свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили сунда тагалог таи тамил тандрој тараски татар тви телугу тетела тзелтал тив тотонак тохолабал тсва тсонга тумбука түрк умбунду уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чокве чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб өзбәк\nЈеһоваја ибадәт едән бизләр Аллаһын Кәламыны — Мүгәддәс Китабы севирик. Әминик ки, Мүгәддәс Китаб тарихи дәгигликлә јазылыб. О, бизә һәјатда дүзҝүн јол ҝөстәрир. Мүгәддәс Китаб васитәсилә Јеһованын бәшәријјәти нә гәдәр чох севдијиндән аҝаһ олуруг (Зәбур 119:105; Лука 1:3; 1 Јәһја 4:19). Биз Аллаһын Кәламындакы дәјәрли һәгигәтләри башгаларына өјрәтмәк истәји илә алышыб јанырыг. Буна ҝөрә дә бөјүк мәмнунијјәтлә «Мүгәддәс Китаб дүнјасына сәјаһәт» китабыны сизә тәгдим едирик. Истәјирик, бу китаб һагда сизә бир аз мәлумат верәк.\nБу нәшр әсасән ушаглар үчүн нәзәрдә тутулуб. Лакин Мүгәддәс Китаб һагда даһа чох өјрәнмәк истәјән бөјүкләрлә дә арашдырмаг олар. Мүгәддәс Китаб бүтүн инсанлар үчүн јазылыб вә о, бизә әсл хошбәхтлији тапмаға көмәк едә биләр. Она ҝөрә дә бу нәшр васитәсилә Мүгәддәс Китаба јенидән нәзәр салмаг һәр биримизә фајда ҝәтирәҹәк.\nАллаһын Кәламына әсасланан бу нәшрдә дүнјанын јарадылышындан башлајараг бәшәр аиләсинин тарихиндән бәһс едилир. Мүгәддәс Китабдакы мәлуматларын дәгиг вә садә шәкилдә чатдырылмасы, һәмчинин һадисәләрин мүмкүн гәдәр хроноложи ардыҹыллыгла тәгдим едилмәси үчүн чох сәј ҝөстәрилиб.\nБу нәшрдә Мүгәддәс Китабдакы һадисәләр садәҹә нәгл олунмур. Мәтн вә шәкилләр елә һазырланыб ки, Мүгәддәс Китабдакы һадисәләри ҹанландырмаг вә орадакы һиссләри тәсәввүр етмәк мүмкүн олсун.\nБиз бу нәшр васитәсилә ҝөрәҹәјик ки, Мүгәддәс Китаб Јеһова Аллаһа ибадәт едән вә етмәјән инсанлардан бәһс едән китабдыр. Буну билмәк бизи тәшвиг едир ки, јахшылардан өрнәк, писләрдән исә ибрәт ҝөтүрәк (Ромалылара 15:4; 1 Коринфлиләрә 10:6). Китаб 14 һиссәдән ибарәтдир. Һәр һиссәнин әввәлиндә орадакы һекајәләрин иҹмалы јазылыб.\nВалидејнләр, бу китабдакы һекајәләри өвладынызла бирҝә охујуб, орадакы шәкилләри мүзакирә един. Сонра һекајәнин әсасландығы Мүгәддәс Китаб ајәләрини охуја биләрсиниз. Өвладыныза Мүгәддәс Китабдан охудуғу ајәләрин һекајә илә бағлылығыны ҝөрмәјә көмәк един. Тәкҹә ушагларла јох, бөјүкләрлә дә нәшри бу үсулла арашдыра биләрсиниз.\nҮмид едирик ки, бу китаб ушаг вә ја бөјүк олмасындан асылы олмајараг, бүтүн сәмими гәлбли инсанлара Аллаһын Кәламыны өјрәнмәјә вә өјрәндикләрини һәјатларында тәтбиг етмәјә көмәк едәҹәк. Нәтиҹәдә, онлар да Јеһова Аллаһа Онун халгынын бир үзвү кими ибадәт едә биләҹәкләр.\nЈеһованын Шаһидләринин Рәһбәрлик Шурасы нәдир?


Q=0	C=0	SS=0	LS=0	PS=0	DC=0	LC=0	SD=0	BS=1	G0=8	G1=8	G2=6	DLID=az_RU	BODY=Nur-az.com - Гырмызы соғанын инанылмаз фајдалары\nГырмызы соғанын инанылмаз фајдалары\nХанымларын мәтбәхдә ән чох истифадә етдији мәһсуллардан олан гырмызы соғанын фајдалары сајмагла битмир.\nБу гида ҝүндәлик истифадә үчүн олдугҹа уҹуз вә әлверишлидир. Илк нөвбәдә гырмызы соған үрәји ҝүҹләндирир, тәркибиндәки естерләр ганын лахталанмасынын гаршысыны алыр. Ган тәзјигини ашағы салан бу гида "шәкәр" хәстәлијинин дә дәрманыдыр.\nМәлумдур ки, соған микроблара вә вируслара гаршы истифадә едилән мүкәммәл васитәдир. Кәсик вә јаныг јараларына микроб дүшмәмәси үчүн һәмин һиссәләрә гырмызы соған сују вурмаг лазымдыр.\nҺәмчинин, өд кисәсинин ифразыны артыран гырмызы соған дашын јаранмасынын гаршысыны алыр.\nГадынлар тез-тез әл вә ајаг дырнагларынын гырылмасындан шикајәтләнир, бунун үчүн мүхтәлиф витаминләр гәбул едирләр. Лакин дырнаглары гырмызы соған сују илә јумагла бу проблемдән һәмишәлик ҹан гуртармаг мүмкүндүр.\nЈәгин ки, бир чохунуз бөјүкләрдән шишән бөлҝәјә соған гојулмасы барәдә мәсләһәтләр ешитмисиниз. Шишмәләр үчүн ән јахшы васитә јемәкдән әввәл бир гашыг соған сујудур.\nБурунда ганахма олдугда да соғаны икијә бөлүн вә бурнунуза бағлајын. Бунунла да, ган дајанаҹаг.\nГырмызы соған һәм дә илтиһабы тәмизләјән әвәзедилмәз мәһсулдур. Бәдәнин мүхтәлиф јерләриндә чыхан илтиһаблы чибанлара гаршы соғанын габыгларыны гајнадыб һәмин һиссәләрә гојмаг лазымдыр. Һәмчинин, тез-тез габарларла мүбаризә апармалы олурсунузса, гырмызы соған сизи хилас едәҹәк.\nМәдәсиндән шикајәтләнәнләр, гарын ағрысы вә мәдә ганамасы кечирәнләр инҹә доғранмыш соғаны сүдүн ичиндә гајнадараг ичмәлидир.


Q=4	C=0	SS=0	LS=1	PS=1	DC=0	LC=0	SD=0	BS=1	G0=74	G1=65	G2=40	DLID=az_RU	BODY=Јығынҹагдан кәнар едилмә мәһәббәтин тәзаһүрүдүр | Тәлим\nАғсаггаллар, гардашлара тәлим верирсиниз??\nАғсаггаллар гардашлара неҹә тәлим верирләр?\nLIFE STORY «Һәм әлверишли, һәм дә чәтин вахтда» Јеһова бизә јар олду\nЈеһова илә мүнасибәтини мөһкәмләндир\nЈеһоваја һәмишә ҝүвән!\nАғаҹ кәсилсә, јенә ҹүҹәрәр?\nҜөзәтчи гүлләси (тәлим нәшри) | апрел 2015\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Самоа Сејшел креолу Тувалу Увеа Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју килуба кинјаруанда кирунди кисонге кичуа (Имбабура) кореја латыш лози лувале луганда лунда малагаси малај малајалам мамбве-лунгу маратһ мајја маҹар михе монгол ндебеле (Зимбабве) оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«ОҒЛУМУН јығынҹагдан кәнар едилдији елан олунанда дүнја башыма фырланды. О, мәним илк өвладым иди. Биз бир-биримизә чох јахын идик, чох шејләри бир јердә едирдик. О, нүмунәви өвлад иди, амма сонра бирдән-бирә корланды. Һәјат јолдашымын ҝөзүнүн јашы гурумурду, билмирдим ону неҹә овундурум. Һеј өзүмүздән сорушурдуг, ҝөрәсән, һарада сәһв еләмишик». Бу сөзләри Хулиан адлы бир ата дејир.\nБәли, мәсиһинин јығынҹагдан кәнар едилмәси инсанлара үрәкағрысы ҝәтирир. Бәс онда неҹә дејә биләрик ки, бу ҹәза мәһәббәтин тәзаһүрүдүр? Мүгәддәс Јазылара әсасән һансы сәбәбләрә ҝөрә мәсиһијә бу ҹүр ҹәза вермәк олар? Бәс мәсиһинин јығынҹагдан кәнар едилмәсинә конкрет олараг нәләр ҝәтириб чыхарыр?\nЈЫҒЫНҸАГДАН КӘНАР ЕДИЛМӘЈӘ ҜӘТИРИБ ЧЫХАРАН ИКИ АМИЛ\nЈеһованын Шаһидинин јығынҹагдан кәнар едилмәсинә ики амил сәбәб олур вә бу амилләрин икиси дә ејни вахтда мүшаһидә олунмалыдыр. Биринҹиси, вәфтиз олунмуш Шаһид ҹидди ҝүнаһ ишләдир, икинҹиси исә ҝүнаһына ҝөрә төвбә етмир.\nДүздүр, Јеһова биздән камиллик тәләб етмир. Анҹаг Аллаһын мүәјјән тәләбләри вар вә О, хидмәтчиләриндән бу тәләбләрә ҹаваб вермәји ҝөзләјир. Мәсәлән, Јеһова тәләб едир ки, хидмәтчиләри әхлагсызлыгдан, бүтпәрәстликдән, оғурлугдан, сојғунчулугдан, гатилликдән вә ҹиндарлыгдан узаг дурсун (1 Кор. 6:9, 10; Вәһј 21:8).\nМәҝәр разылашмајаҹагсыныз ки, Јеһованын тәләбләри јериндәдир вә бизи горујур? Ким истәмәз ки, онун әтрафындакылар сүлһпәрвәр, дүзҝүн, етибарлы адамлар олсун? Бизим баҹы-гардашларымыз мәһз белә адамлардыр. Буна сәбәб одур ки, биз өзүмүзү Аллаһа һәср едәркән Кәламындакы тәләбләрә ујғун јашајаҹағымыза сөз вермишик.\nБәс әҝәр вәфтиз олунмуш мәсиһи зәифлик ҝөстәриб ҹидди ҝүнаһ ишләдәрсә, онда неҹә? Јеһованын кечмишдә јашамыш садиг хидмәтчиләри дә ҝүнаһлара јол верирдиләр, анҹаг Аллаһ онлары бирдәфәлик рәдд етмирди. Ҝөтүрәк Давуд падшаһы. Давуд әхлагсызлыг етмиш вә адам өлдүрмүшдү, анҹаг Натан пејғәмбәр она демишди: «Јеһова ҝүнаһындан кечир» (2 Ишм. 12:13).\nДавуд сидг-үрәкдән төвбә етдијинә ҝөрә Јеһова Аллаһ ону бағышламышды (Зәб. 32:1—5). Ејнилә, бу ҝүн дә Јеһованын хидмәтчиси јалныз төвбә етмәдији вә ја пис әмәлинә давам етдији тәгдирдә јығынҹагдан кәнар едилир (Һәв. 3:19; 26:20). Әҝәр интизам комитәсиндә олан ағсаггаллар инсанын сәмими-гәлбдән төвбә етдијини ҝөрмүрсә, һәмин адамы јығынҹагдан кәнар етмәли олурлар.\nӘввәлҹә, бизә елә ҝәлә биләр ки, ҝүнаһкары јығынҹагдан кәнар етмәк сәрт ҹәзадыр, һәтта гәддарлыгдыр. Бу кими һиссләр, хүсусилә дә, һәмин адам јахынымыз оланда биздә јарана биләр. Анҹаг Јеһованын Кәламы бу гәрарын мәһәббәтдән ирәли ҝәләрәк верилдијинә инанмағымыз үчүн тутарлы сәбәбләр ҝәтирир.\nЈЫҒЫНҸАГДАН КӘНАРЕДИЛМӘНИН ФАЈДАЛАРЫ\nИса демишди ки, «һикмәт әмәлләри сајәсиндә һаглы чыхыр» (Мәт. 11:19). Төвбә етмәјән ҝүнаһкарын јығынҹагдан кәнар едилмәси мүдрик гәрардыр вә бунун чох ҝөзәл бәһрәләри олур. Ҝәлин үчүнә бахаг:\nҜүнаһкарын јығынҹагдан кәнар едилмәси Јеһованын адына шәрәф ҝәтирир. Биз Јеһованын адыны дашыдығымыз үчүн давранышымыз Јеһованын адына ја шәрәф ҝәтирир, ја да Онун адыны ләкәләјир (Әшј. 43:10). Оғулун һәрәкәтләри валидејнләринә ја башуҹалығы, ја да хәҹаләт ҝәтирдији кими, Аллаһын адыны дашыјан инсанларын да пис, јахуд јахшы һәрәкәтләри башгаларынын Аллаһа мүнасибәтинә мүәјјән гәдәр тәсир едир. Әҝәр Јеһованын адыны дашыјан инсанлар Онун әхлаг нормаларына ујғун јашајырларса, Аллаһын мүгәддәс ады уҹалыр. Һизгијалын ҝүнләриндә әтраф халглар Јеһованын адыны јәһудиләрлә бағлајырдылар (Һизг. 36:19—23). Бу ҝүн дә инсанлар Јеһованын адыны Јеһованын Шаһидләри илә бағлајырлар. Она ҝөрә дә биз Јеһованын ганунларына табе оланда Онун адына шәрәф ҝәтиририк.\nБиз әхлага зидд ҝедән һәрәкәтләр едәндә Јеһованын мүгәддәс адына ләкә ҝәтиририк. Һәвари Бутрус мәсиһиләрә мәсләһәт вермишди: «Итаәткар ушаглар кими олун, вахтилә ҹаһиллик ичиндә јашајаркән дахилиниздә һөкм сүрмүш истәкләрә ујмајын. Сизи чағырмыш Мүгәддәс Аллаһ кими һәр бир ишиниздә мүгәддәс олун, ахы јазылыб: “Мүгәддәс олун, чүнки Мән мүгәддәсәм”» (1 Бут. 1:14—16). Тәмиз, мүгәддәс давраныш Аллаһын адына шәрәф ҝәтирир.\nАнҹаг Јеһованын Шаһиди пис иш тутурса, чох еһтимал ки, бу, онун достларындан вә танышларындан ҝизли галмыр. Јығынҹагдан кәнаредилмә ҝөстәрир ки, Јеһованын халгы тәмиз халгдыр вә онлар һәмин тәмизлији горумаг үчүн Мүгәддәс Китабдакы ҝөстәришләрә риајәт едирләр. Бир дәфә Исвечрәдә јад бир адам Падшаһлыг залына ҝириб јығынҹағын үзвү олмаг истәдијини демишди. Сән демә, онун баҹысы әхлагсызлыг үстүндә јығынҹагдан кәнар едилибмиш. Һәмин киши «пис һәрәкәтләрә ҝөз јуммајан» тәшкилатын үзвү олмаг истәдијини билдирмишди.\nЈығынҹагдан кәнаредилмә мәсиһи јығынҹағынын тәмизлијини горујур. Һәвари Булус Коринфдәки мәсиһиләрә ҝүнаһындан әл чәкмәјәнләри араларында сахламағын тәһлүкәли олдуғу барәдә хәбәрдарлыг етмишди. О, белә адамларын пис тәсирини бүтүн хәмири аҹыдан мајаја бәнзәтмишди, «азаҹыг маја бүтүн хәмири аҹыдыр», — дејә гејд етмишди. Сонра исә онлара мәсләһәт вермишди: «Пис адамы араныздан јох един» (1 Кор. 5:6, 11—13).\nБулусун «пис адам» адландырдығы кәс ачыг-ачығына әхлагсызлыг едирди. Јығынҹағын диҝәр үзвләри исә һәтта она һагг газандырмаға башламышдылар (1 Кор. 5:1, 2). Әҝәр белә бир ҹидди ҝүнаһа ҝөз јумулсајды, онда башга мәсиһиләр јашадыглары позғун шәһәрин әхлагсыз адәтләринә мејил салардылар. Киминсә ҝүнаһлы һәрәкәтләринә ҝөз јумулса, башгалары Аллаһын нормаларына бармагарасы бахар (Ваиз 8:11). Үстәлик, төвбә етмәјән ҝүнаһкарлар суалты гаја олуб јығынҹагдакыларын иманыны ҝәми кими гәзаја уғрада биләрләр (Јһд. 4, 12).\nЈығынҹагдан кәнаредилмә ҝүнаһкарын ағлыны башына ҝәтирә биләр. Бир дәфә Иса атасынын евини тәрк едән вә ејш-ишрәтә гуршаныб вар-јохуну пуч едән бир оғул барәдә мәсәл чәкмишди. Бу авара оғулун башы дашдан-даша дәјәндән сонра баша дүшүр ки, атасынын евиндән кәнарда һәјат мәнасыздыр, залымдыр. Ахырда онун ағлы башына ҝәлир, пешман олур вә атасынын евинә гајыдыр (Лука 15:11—24). Мәсәлдәки атанын оғлунун дәјишмәсини ҝөрүб севинмәси бизә Јеһованын һиссләрини баша дүшмәјә көмәк едир. Јеһова дејир: «Мән пис адамын өлүмүндән һәзз алмырам. Истәјирәм, о, өз јолундан дөнүб јашасын» (Һизг. 33:11).\nБуна бәнзәр тәрздә мәсиһи јығынҹағындан, јәни өз руһани аиләләриндән кәнар едиләнләр, ола билсин, ҝеҹ-тез нәји итирдикләрини баша дүшәҹәкләр. Бир тәрәфдән тутдуглары јолун аҹы нәтиҹәләри, диҝәр тәрәфдән Јеһова вә Онун халгы илә сых мүнасибәтдә олдуглары вахтын хош хатирәләри онларын ағлыны башына ҝәтирә биләр.\nБу ҹәзанын хејир вермәси үчүн мәһәббәт вә гәтијјәт тәләб олунур. Давуд мәзмурунда демишди: «Салеһ адам мәни вурса, истәдијиндәндир, мәни тәнбеһ етсә, санки, башыма јағ чәкәр» (Зәб. 141:5). Ҝәлин нүмунәјә бахаг: тутаг ки, сојуг гыш ҝүнүндә ҝәзинтијә чыхан адамын ҝүҹү түкәнир. Бәдәнинин һәрарәти ашағы дүшүр вә ону јуху басыр. Әҝәр о, гарын ичиндә јатса, өләҹәк. Јанындакы јолдашы көмәк ҝәлиб чатана гәдәр ону ајыг сахламаг үчүн арадабир үзүнә шиллә вурур. Шилләләр ағрытса да, она сағ галмаға көмәк едә биләр. Буна бәнзәр тәрздә Давуд баша дүшүрдү ки, һәрдән салеһ инсан онун хејри үчүн ону тәнбеһ едиб, инҹитмәли ола биләр.\nБир чох һалларда јығынҹагдан кәнаредилмә ҝүнаһ ишләдән адам үчүн јериндә верилән ҹәза олур. Мәгаләнин әввәлиндә ады чәкилән Хулианын оғлу тәхминән он илдән сонра әмәлләрини дүзәлтди, јығынҹаға гајытды, инди исә ағсаггал кими хидмәт едир. О дејир: «Јығынҹагдан кәнар едиләндә әмәлләримин аҹы нәтиҹәси илә үз-үзә галдым. Бу ҹәза мәнә лазым иди» (Ибр. 12:7—11).\nЈЫҒЫНҸАГДАН КӘНАР ЕДИЛӘНЛӘРЛӘ НЕҸӘ РӘФТАР ЕТМӘЛИ?\nДүздүр, јығынҹагдан кәнаредилмә руһани фаҹиәдир, анҹаг бу, о демәк дејил ки, бунунла һәр шеј битир. Бу ҹәзанын өз мәгсәдинә чатмасы үчүн һәр кәс өз өһдәсинә дүшәни етмәлидир.\nАғсаггаллар төвбә едән адама Јеһова Аллаһын јолуна гајытмаға көмәк едир\nАғсаггаллар јығынҹагдан кәнаредилмә гәрарыны билдирәркән Јеһова кими мәһәббәтлә давранмалыдырлар. Јығынҹагдан кәнар едилән адама меһрибанлыгла вә ајдын шәкилдә баша салмалыдырлар ки, јығынҹаға бәрпа олмаг үчүн һансы аддымлары атмалыдыр. Бундан савајы, ағсаггаллар әмәлләрини, аз да олса, дәјишән адама вахташыры баш чәкиб Јеһова Аллаһа ҝери дөнмәк үчүн нә едә биләҹәјини хатырлада биләрләр *.\nАилә үзвләри јығынҹагдан кәнаредилмә һагда гәрара һөрмәтлә јанашмагла һәм јығынҹаға, һәм дә ҝүнаһ едән адама мәһәббәт ҝөстәрмиш оларлар. Хулиан дејир: «Дүздүр, оғлума ҹаным јанырды, анҹаг онун һәрәкәтләри бизим арамызда сәдд чәкмишди».\nЈығынҹағын бүтүн үзвләри јығынҹагдан кәнар едилмиш адамла данышмамагла вә һеч бир әлагәдә олмамагла мәһәббәт ҝөстәрә биләрләр (1 Кор. 5:11; 2 Јәһ. 10, 11). Бунунла, онлар Јеһованын ағсаггаллар васитәсилә вердији ҹәзанын тәсирини азалтмајаҹаглар. Бундан башга, онлар јығынҹагдан кәнар едилмиш адамын әзаб чәкән аилә үзвләринә даһа чох мәһәббәт ҝөстәриб, дајаг ола биләрләр. Һәмин аилә үзвләриндә елә һисс јаранмамалыдыр ки, һәмиманлылары илә үнсијјәт етмәкдән мәһрум едилибләр (Ром. 12:13, 15).\nХулиан сөзләринә белә јекун вурур: «Јығынҹагдан кәнаредилмә бизим хејримизә олан ҹәзадыр. Бу, бизә Јеһованын тәләбләринә ујғун јашамаға көмәк едир. Бу ҹәза инсана гәлб ағрысы версә дә, нәтиҹәси јахшы олур. Мән оғлумун сәһв һәрәкәтләринә ҝөз јумсајдым, о, һеч вахт дүз јола гајытмазды».\n^ абз. 24 «Ҝөзәтчи гүлләси»нин 1991-ҹи ил 15 апрел сајынын 21—23 сәһифәләринә (рус.) бахын.\nҜӨЗӘТЧИ ГҮЛЛӘСИ (ТӘЛИМ НӘШРИ) апрел 2015


Q=0	C=0	SS=0	LS=0	PS=0	DC=0	LC=0	SD=0	BS=1	G0=13	G1=10	G2=6	DLID=az_RU	BODY=“Тәкфирчи вә Екстремист Ҹәрәјанлар” адлы Үмумдүнја Конгресин Хәбәрләри 5\nГәдимдә дејиләрди “елм Чиндә олса да ҝедин өјрән”, инди исә, Шәрг вә Гәрб дејир ки, “елм өјрәнмәк үчүн Гума ҝедин”.\nХәбәрин коду : 653458\nБүтүн Тәглид Мәрҹәләри, мәсул шәхсләр, Гум Елми Һөвзәси, университетләр әл-әлә верәрәк 83 өлкәдән гонагларынын ҝәлишини сәһмана салыблар. Сиз исә, еһтијатда сахладығыныз дәрин Товһиди бәһсләри онлара өтүрмәлисиниз. Әҝәр иҹласда иштирак етмәк зәрурәт јарадырса, ҝедин иштирак един, мәгалә вермәк лазымдырса, мәгаләләринизи тәгдим един... Шүбһәләрә ҹаваб верин. Она ҝөрә ки, бизим Гуран вә ривајәтләр кими ҝениш Илаһи потенсиалларымыз мөвҹуддур. Вә кифајәт гәдәр онлара ҹаваб вермәк игтидарындајыг”.\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, бөјүк Әхлаг устады, Тәглид Мәрҹәси вә Мүфәссир бу ҝүн, Мәсҹиди Әзәмдә вердији тәфсир дәрсиндә Гумда кечирилән “Тәкфирчи вә Екстремист Ҹәрәјанлар” адлы Үмумдүнја Конгрес барәсиндә данышыб.\nАјәтуллаһ Ҹавади Амоли билдириб: “Мәрһум Имам Хомејнинин (р) бәрәкәти, Шәһидләримизин пак ганлары, Тәглид Мәрҹәләри вә Вәлијји Фәгиһин дәстәји илә, Гум Елми Һөвзәсиндә ән бөјүк бир конфранс кечирилир. Буна ҝөрә дә, һамы чалышмалыдыр ки, бөјүк һиммәт ҝөстәрмәклә диалог вә мүсаһибәләр апарараг, конфранса ҝәлән гонаглары өлкәмиздән әлидолу јола салсынлар”.\nАли Тәглид Мәрҹәси билдириб: “Гонаглар 83 өлкәдән тәшриф ҝәтирибләр ки, бу мигдарда гонағы өлкәјә дәвәт етмәк асан бир мәсәлә дејил. Бүтүн Тәглид Мәрҹәләри, мәсул шәхсләр, Гум Елми Һөвзәси, университетләр әл-әлә верәрәк гонагларын ҝәлишини сәһмана салыблар. Сиз исә, еһтијатда сахладығыныз дәрин Товһиди бәһсләри онлара өтүрмәлисиниз. Әҝәр иҹласда иштирак етмәк зәрурәт јарадырса, ҝедин иштирак един, мәгалә вермәк лазымдырса, мәгаләләринизи тәгдим един”.\nМүасир дөвранымызын бөјүк тәфсир устады даһа сонра билдириб: “Әҝәр ҝеҹ тәрпәнсәк, Мәккә вә Мәдинә шәһәрләриндә Мәсум имамларын вә шәхсијјәтләрин мүгәддәс гәбирләринин дағыдылмасы кими икинҹи фаҹиә илә, үзләшмәли олаҹајыг”.\nӘхлаг устады билдириб: “Гәдимдә дејиләрди ки, “елм Чиндә олса да ҝедин өјрән”, амма инди исә, Шәрг вә Гәрб дејир ки, “елм өјрәнмәк үчүн ИИР вә Гума мүһаҹирәт един”. Һазырда 70-дән чох миллијәт Гума ҝәлиб дини тәһсил алыр, тәләбә олур, Имам Хомејнинин (р), Имам Хаменеинин, Ингилабын вә Әһли Бејт (ә) Маарифинин сәдасыны дүнјанын диҝәр нөтгәләринә чатдырырлар”.\nГум Елми Һөвзәнин устады бир даһа вурғулајыб: “Инди јахшы фүрсәтдир ки, сиз алиҹәнаблыг ҝөстәриб, ҝәлән гонаглары маарифләндирмәклә онлары әлидолу өлкәләринә гајтарын. Гонаглары тәк бурахмајын. Шүбһәләрә ҹаваб верин. Она ҝөрә ки, бизим Гуран вә ривајәтләр кими ҝениш Илаһи потенсиалларымыз мөвҹуддур. Вә кифајәт гәдәр онлара ҹаваб вермәк игтидарындајыг”.


Q=3	C=2	SS=0	LS=1	PS=0	DC=0	LC=0	SD=0	BS=1	G0=72	G1=57	G2=17	DLID=az_RU	BODY=Кечмиш ҝүнләрин һәсрәтиндә - АЈӘтуллаһҮЛ-Үзма беһҸӘтин һӘЈаты نام کتاب: زندگی نامه ی آیت الله بهجت\nҺаны әмәл едән\nСејри-сүлукда нијә шаҝирд гәбул етмирсиниз\nАјәтуллаһ Беһҹәтин ҝүндәлик програмы\nСүбһ намазыны ҝеҹ гылмағын сәбәби\nАјәтәл күрси вә онун тә`сирләри\nКечмиш ҝүнләрин һәсрәтиндә\nБеһҹәт һәмишә дүнјасыны дәјишмиш, әбәдијјәтә говушан бөјүк алимләри вә онларын неҹә һәјат сүрмәләрини чох һәсрәтлә јад едәрди. Бир ҝүн јенә онлардан сөз дүшәндә, деди: “Биз әввәлки алимләрин ҝетдији дүз јолу ҝетмирик.” Сонра дәриндән аһ чәкәрәк әлавә етди: “Билмирәм нијә беләдир? Ајәтуллаһ Гази өз устадынын дилиндән белә нәгл едир: “Бир вахтлар Һәзрәт Әлинин (ә) һәрәминдә ҝеҹә намазларынын гунутунда “Әбу Һәмзә Сумали” дуасыны охујан јетмиш нәфәр бөјүк шәхсијјәт вар иди. Гази дејәрди: “Бизим дөврүмүздә бу ҹүр адамлар үч-дөрд нәфәрдән чох дејил.” Амма биз өз заманымызда һәлә белә адамлардан бирини дә ҝөрмәмишик. Һал-һазырда да вәзијјәтин неҹә олдуғуну ҝөрүрсүнүз.\nҺаны әмәл едән?\nБир дәфә тәләбәләрдән бири Беһҹәтин јанына ҝедиб дејир: Бизә әмәл етмәк үчүн хүсуси дини тапшырыг верин. Беһҹәт бујурур: “Тапшырыг? Тапшырыға әмәл едән һаны?” Тәләбә хаһиш едир ки, һеч олмаса бизә нәсиһәт вә дуа един. О белә ҹаваб верир: “Дуа едирик. Дуа ки, бир шеј дејил.” Тәләбә јенә дејир: Инди дә бизә бир тапшырыг верин. Беһҹәт бујурур: “Сизә дејәҹәјим тәк бир кәламы ешидин вә гулағыныздан сырға един: “Һара ҝедирсиниз ҝедин, амма ҝүнаһ етмәјин.”\nСејри-сүлукда нијә шаҝирд гәбул етмирсиниз?\nҺөҹҹәтүл-ислам Әнсари Һәмәдани белә нәгл едир: Нәҹәф-Әшрәфдә олдуғум вахт бир ҝүн Ајәтуллаһ Беһҹәтдән сорушдум: “Ирфан” вә “Сејри-сүлук” јолунда јетишдирмәк үчүн нијә шаҝирд гәбул етмирсиниз? Деди: “Чәршәнбә ахшамы Сәһлә мәсҹидинә ҝет. Орада ҝөрдүкләринин һамысыны мәнә данышандан сонра сәнин суалына ҹаваб верәҹәјәм.” Беһҹәтин дедији кими һәфтәнин чәршәнбә ахшамы Сәһлә мәсҹидинә ҝетдим. Мәсҹиддә адам чох иди. Гоҹа-ҹаван, һәр кәс бир ҹүр Аллаһла мүнаҹат етмәјә мәшғул иди. Ҝеҹә јарысына јахын мәсҹид јаваш-јаваш бошалмаға башлады. Бармагла сајыласы вә узун-узады ҝеҹә намазы гылан бир-нечә гоҹадан башга мәсҹиддә бир адам галмады. Беһҹәтин јанына ҝедиб мәсҹиддә ҝөрдүкләрими она данышдым. О ҹавабында белә деди: “Шаҝирд гәбул етмәмәјимин әсас сәбәби, ибадәтдә мөһкәм адам тапа билмәмәјимдир.” (Адамларын чоху ағыр ибадәтә таб ҝәтирә билмирләр.)\nОнун ҝүндәлик програмы һәмишә хүсуси низам үзрәдир. Мәрҹәи-тәглид олмаздан әввәл вә ја сонра онун бу програмларында һеч бир дәјишиклик баш вермәјиб. Беһҹәт вахтыны ибадәт, зикр, тәфәккүр, мүталиә, тәдрис етмәклә вә ја ваҹиб мәишәт ишләрини ҝөрмәклә кечирәр. Тарих боју бөјүк дини шәхсијјәтләр өмүрләринин һәр анындан сәмәрәли истифадә етмәјә чалышмышлар.\nҺәр ҝүн сүбһ азанындан бир-ики саат габаг јухудан дуруб ибадәтлә мәшғул олар вә фүрсәт тапанда мүталиә едәр. Намазыны әввәл вахтында өз мәнзилиндә гылар, бир аз кечәндән сонра исә ҹамаат намазы гылмаг үчүн мәсҹидә ҝедәр. Ҹамаат намазындан сонра хүсуси тәгибаты јеринә јетириб һәрәмә јолланар, тәгрибән саат 930-да евә гајыдар. Он-он беш дәгигә отуруб динҹини аландан сонра тәдрис етмәк үчүн “Фатимијјә” мәсҹидинә ҝедәр. Дәрсдән сонра бир аз мүталиә едиб, ҹамаат намазы гылмаға һазырлашар, намаздан сонра мүраҹиәт едәнләри гәбул едәр, сонра исә наһар јемәјини јејәр. Ҝүнүн гыса вә узун олмасыны нәзәрә алараг бир-ики саат истираһәт едәндән сонра јенә тәдрис етмәк үчүн мәсҹидә јолланар вә дәрсдән сонра фасиләсиз шам намазына һазырлашар. Евә гајыдан заман гаранлыг бир отагда намаздан сонракы хүсуси ибадәтләри јеринә јетирәр, бир стәкан чај ичиб, мүталиә илә мәшғул олар вә сонра исә шам јемәјини јејиб истираһәт едәр.1\nАјәтуллаһ Беһҹәт һәфтә әрзиндә бир-ики дәфәдән артыг әт јемәји јемәзмиш. Бахмајараг ки, бә`зи јерләрдә кабаб вә башга јемәкләр јемәјә төвсијә едилмишдир. Сәһәрләр пендир, чај, чөрәк вә ја бир стәкан сүд, ахшамлар исә чај-чөрәк мејл едәр. Әлбәттә, әввәлләр ахшам ајран-чөрәк јејәрди, амма ағыр хәстәләндикдән сонра һәким ајраны гадаған етмишдир. Бундан сонра о, ҝеҹәләр лимон шәрбәтилә чөрәк јејәр. Мәдә ағрылары баш верәндән сонра бу јемәк програмыны да дәјишиб.2\nАјәтуллаһ Беһҹәт һәмишә сүбһ намазыны әввәл вахтында өз мәнзилиндә гыландан сонра, ҹамаат намазы гылмаг үчүн мәсҹидә ҝедәрди. Беһҹәтин ҹамаат намазында иштирак едәнләрдән бә`зиләри узаг јердән ҝәлдикләри үчүн ондан намазы бир аз ҝеҹ гылмасыны хаһиш етмишдиләр. Онларын хаһишинә ҝөрә даһа сүбһ намазыны да бир аз ҝеҹ гылар. Иран ингилабындан сонра јаранан вәзијјәтә ҝөрә Имам Хомејни онун үчүн ҹанҝүдән гојмаг истәјир. Амма Беһҹәт ҹавабында “ҹанҝүдәни горујан Аллаһ, бизи дә һифз едәр”– дејиб, Имамын бу тәклифини гәбул етмир. Теһрандан белә сифариш ҝәлди: “Чалышын гаранлыгда евдән чөлә чыхмајын.” Беһҹәт бу сифаришдән сонра һәмишә мәсҹидә дә бир аз ҝеҹ ҝедәр. Бу да онун сүбһ намазыны ҝеҹ гылмасынын башга бир сәбәби иди.\nАмма ҝүнорта намазынын дәгиг вахтыны билән кими, намаза һазырлашар. О өз һәјәтиндә үфүги бир хәтт дүзәлтмишдир. О бу үфүги хәтлә зөһр намазынын шәр`и вахтыны дәгиг тә`јин едир.1\nАјәтуллаһ Шејх Ҹавад Кәрбәлаји дејир: Ајәтуллаһ Беһҹәт ҝеҹә намазына вә ҝеҹә јарысы ибадәтләринә хүсуси әһәмијјәт верәр. Хүсусилә дә ҹүмә ахшамларында мүнаҹат етмәји чох үстүн тутар. Танынмыш алимләрдән бири мәнә деди: “Нәҹәф-Әшрәфдә олдуғум вахтлар иди. Бир дәфә ҹүмә ахшамы ҝеҹә јарысы Сејјидин мәдрәсәсиндә Беһҹәтин сәҹдә һалында һәзин сәслә ағлајараг бу ҹүмләни тәкрар етдијини ҝөрдүм: “Илаһи, мәнли ғәјрук, әс`әлуһу кәшфә зурри вән-нәзәрә фи әмри.” 1\nҸәнаб Заһиди мәктубларынын бириндә белә нәгл едирди:\n“Кәрәминижадын хаһишинә әсасән, достлардан биринин Беһҹәт һаггында нәгл етдији бир әһвалаты сизин үчүн јазырам. Үмидварам бу әһвалат мө`минләрин үрәјинҹә олсун, иншаллаһ.\n“Гум елми һөвзәсинин фазил шәхсләриндән Урумијә шәһәриндән олан Мирзә Јусиф башына ҝәлән гәрибә бир әһвалаты мәним үчүн данышараг деди: Бир-ики ил оларды ки, тәһсил алмаг үчүн Гум елми һөвзәсинә ҝәлмишдим. Чохлу дәрс вә мүталиә нәтиҹәсиндә ҝөзләрим ағрымаға башлады. Артыг үзбәүздәки шејләри ҝөрә билирдим. Јаваш-јаваш ағрыларым шиддәтләнмәјә башлады. Гум шәһәриндәки ҝөз һәкимләринин әлиндән бир шеј ҝәлмәдијинә ҝөрә мәни Теһрана ҝөндәрдиләр. Теһрандакы мүтәхәссис һәким ҝөзләрими мүајинә едәндән сонра бир ијнә вурду вә ҝөзләрим сағалмаға башлады. Бир-ики ајдан сонра јенә һәмин хәстәлик үзә чыхды. Әввәл јанына ҝетдијим һәкимин јанына ҝетдим вә јенә бир ијнә вурду. Бу дәфә ики-үч һәфтәдән сонр јенә һәмин ағрылар башладыгда һәкимә мүраҹиә етдим. Һәминки кими ијнә вуруб ағрыларымы сакитләшдирди. Артыг бу дәфә ики-үч ҝүн кечмәмиш ҝөзүм әввәлкиндән гат-гат шиддәтли ағрымаға башлады. Һәким артыг һеч бир шеј едә билмәди. Дәфәләрлә апарылан мүајинәләрдән сонра һәкимләр мәним бу хәстәлијимин әлаҹсыз олдуғуну дедиләр. Мән дедим: Әҝәр хариҹи өлкәләрдә бу хәстәлији мүалиҹә едә биләрләрсә, мән ҝетмәјә һазырам. Амма һәкимләр гәти олараг дедиләр: “Бу хәстәлијин мүалиҹәси јохдур.” Наүмид һалда Гума гајытдым. Мәсҹиддә Ајәтуллаһ Беһҹәт илә намаз гыландан сонра онун ардынҹа ҝетдим. Суалы олан һәр кәс ҹавабыны алыб ҝедәндән сонра мәним дә суал едәҹәјими баша дүшүб деди: “Бујур, сөзүнү де.” Кәдәр мәни боға-боға башыма ҝәләнләри Беһҹәтә данышдым. Ҝүлүмсүнүб деди: “Ҝүндәлик ваҹиби намазлардан сонра әлләрини ҝөзләринин үстүнә гој вә бир Ајәтәл күрси оху. Сонра бу ҹүмләни де: “Аллаһум-мәһфәз һәдәгәти биһәгги һәдәгәтәј Әли ибн Әби Талиб!”\nМирзә Јусиф дејир: Алты-једди ҝүн мән Беһҹәтин дедији тапшырыға әмәл етдим вә ҝөзләрим тамамилә сағалды. Һәмин һадисәдән он ики-он үч ил кечмәсинә вә ҝеҹә-ҝүндүз мүталиә етмәјимә бахмајараг һәмин хәстәликдән әсәр-әламәт дә јохдур.


Q=11	C=7	SS=3	LS=1	PS=3	DC=0	LC=0	SD=0	BS=2	G0=46	G1=28	G2=5	DLID=az_RU	BODY=2 Падшаһлар 2 | Онлајн Мүгәддәс Китаб | Јени дүнја тәрҹүмәси\n2 Падшаһлар 2:1—25\nИлјас ҝөјә галдырылыр (1—18)\nӘлјәсә Илјасын палтарыны ҝөтүрүр (13, 14)\nӘлјәсә Әриһанын сујуну саф едир (19—22)\nАјылар оғлан ушагларыны парчалајыр (23—25)\n2 Јеһованын Илјасы+ гасырға ичиндә ҝөјләрә галдырмаг вахты чатанда+ Илјасла Әлјәсә+ Ҝилгалдан+ чыхдылар. 2 Илјас Әлјәсәјә деди: «Сән бурада гал, Јеһова мәни Бејтелә ҝөндәрир». Амма Әлјәсә деди: «Јеһоваја анд олсун, сәнин ҹанын үчүн, сәндән ајрылмајаҹағам». Онлар Бејтелә+ ҝетдиләр. 3 Бејтелдә пејғәмбәр оғуллары* Әлјәсәнин јанына ҝәлиб дедиләр: «Билирсән ки, бу ҝүн Јеһова ағаны апараҹаг? О даһа сәнин устадын олмајаҹаг».+ Әлјәсә деди: «Билирәм. Сусун». 4 Илјас Әлјәсәјә деди: «Әлјәсә, сән бурада гал, Јеһова мәни Әриһаја+ ҝөндәрир». О деди: «Јеһоваја анд олсун, сәнин ҹанын үчүн, сәндән ајрылмајаҹағам». Онлар Әриһаја ҝетдиләр. 5 Әриһада пејғәмбәр оғуллары Әлјәсәнин јанына ҝәлиб дедиләр: «Билирсән ки, бу ҝүн Јеһова ағаны апараҹаг? О даһа сәнин устадын олмајаҹаг». Әлјәсә деди: «Билирәм. Сусун». 6 Илјас Әлјәсәјә деди: «Сән бурада гал, Јеһова мәни Иордана ҝөндәрир». Әлјәсә ҹаваб верди: «Јеһоваја анд олсун, сәнин ҹанын үчүн, сәндән ајрылмајаҹағам». Икиси дә бир јердә ҝетди. 7 Ҝәлиб Иорданын јанында дурдулар. Пејғәмбәр оғулларындан әлли нәфәр дә архаларынҹа ҝәлиб узагдан онлара бахырды. 8 Илјас палтарыны+ чыхарыб бүрмәләди вә суја вурду, сулар ортадан ајрылды. Онлар гуру јердән чајы кечдиләр.+ 9 Чајы кечән кими Илјас Әлјәсәјә деди: «Һәлә ки, Аллаһ мәни апармајыб, мәндән нә диләјин вар сөјлә». Әлјәсә деди: «Гој сәндәки руһдан ики пај+ алым».+ 10 О деди: «Чәтин шеј истәјирсән. Әҝәр Аллаһын мәни апардығыны ҝөрсән, истәјинә чатаҹагсан, әҝәр ҝөрмәсән, јох». 11 Онлар сөһбәт едә-едә ҝедәндә бирдән, санки, аловдан бир араба вә атлар+ пејда олуб онлары бир-бириндән ајырды. Илјас гасырғанын ичиндә ҝөјә галхды.+ 12 Әлјәсә буна баха-баха гышгырырды: «Атам, атам! Исраилин арабасы, сүвариләри!»+ Илјас ҝөздән итәндә Әлјәсә палтарыны ортадан ҹырды,+ 13 Илјасын әјниндән дүшән палтары+ ҝөтүрүб дала гајытды вә Иорданын саһилиндә дурду. 14 Сонра Илјасын палтарыны суја вуруб деди: «Илјасын Аллаһы Јеһова һарададыр?» Әлјәсә палтары суја вуранда сулар ортадан ајрылды вә о, чајын диби илә о тәрәфә кечди.+ 15 Әриһада олан пејғәмбәр оғуллары узагдан ону ҝөрүб дедиләр: «Илјасын руһу Әлјәсәнин үзәриндәдир».+ Онлар онун габағына ҝәлиб јерә гәдәр тәзим етдиләр. 16 Она дедиләр: «Бу гулларынын јанында әлли дирибаш адам вар. Изин вер, ҝедиб ағаны ахтарсынлар. Јәгин, Јеһованын руһу ону апарыб дағларын, ја да дәрәләрин биринә гојуб».+ Әлјәсә деди: «Лазым дејил, ҝөндәрмәјин». 17 Амма онлар о гәдәр үз вурдулар ки, Әлјәсә начар галыб деди: «Јахшы, ҝөндәрин». Әлли нәфәри ҝөндәрдиләр. Онлар үч ҝүн Илјасы ахтардылар, амма һеч јердә тапмајыб 18 Әлјәсәнин јанына, Әриһаја+ гајытдылар. Әлјәсә деди: «Сизә демәдим ҝетмәјин?» 19 Шәһәрин әһалиси Әлјәсәјә деди: «Аға, шәһәр јахшы јердәдир,+ амма ки, сују пис, торпағы бәһәрсиздир*». 20 О деди: «Бир масгураја дуз төкүб мәнә ҝәтирин». Она масгура ҝәтирдиләр. 21 Әлјәсә ҝедиб дузу булаға атды+ вә деди: «Јеһова белә дејир: “Мән бу сују саф едирәм. Артыг су өлүм, сонсузлуг* ҝәтирмәјәҹәк”». 22 Әлјәсәнин сөзү илә су саф олду вә бу, индијә гәдәр беләдир. 23 Әлјәсә орадан Бејтелә ҝетди. Јолда шәһәрдән чыхан оғлан ушаглары ону әлә салдылар:+ «Кечәл, ҝет бурадан! Кечәл, ҝет бурадан!» 24 О чеврилиб онлара бахды вә Јеһованын ады илә онлары ләнәтләди. Мешәдән ики ајы+ чыхыб гырх ики ушағы парчалады.+ 25 Әлјәсә орадан Кармел дағына+ ҝетди, орадан да Сәмәријјәјә гајытды.\n^ Ҝөрүнүр, пејғәмбәр оғуллары дедикдә пејғәмбәрләрин тәлим алдығы мәктәб вә ја пејғәмбәрләр бирлији нәзәрдә тутулур.\n^ Диҝәр вариант: гадынларын ушаг салмасына баис олур.\n^ Диҝәр вариант: ушагсалма.\n2 Падшаһлар 2


Q=16	C=8	SS=0	LS=4	PS=8	DC=0	LC=0	SD=0	BS=1	G0=21	G1=13	G2=7	DLID=az_RU	BODY=2 Салнамәләр 22 | Онлајн Мүгәддәс Китаб | Јени дүнја тәрҹүмәси\n2 Салнамәләр 22:1—12\nЈәһуда падшаһы Әһәзја (1—9)\nӘтәлја тахт-таҹы әлә кечирир (10—12)\n22 Јерусәлим әһли Јәһурамын јеринә онун кичик оғлу Әһәзјаны тахта чыхарды. Чүнки басгынчылар әрәбләрлә бирҝә ҝәлиб онун бөјүк гардашларыны өлдүрмүшдүләр.+ Беләҹә, Јәһурам оғлу Әһәзја Јәһудада һакимијјәт сүрмәјә башлады.+ 2 О тахта чыханда ијирми ики јашында иди вә бир ил Јерусәлимдә һакимијјәт сүрдү. Онун анасы Омринин+ нәвәси Әтәлја+ иди. 3 Әһәзја да Әһәб евинин јолу илә ҝетди,+ чүнки анасы ону пис јола јөнәлдирди. 4 О, Әһәб еви кими, Јеһованын бәјәнмәдији пис ишләр ҝөрүрдү, чүнки атасынын өлүмүндән сонра Әһәб евинин сөзү илә отуруб-дурурду. Бу, онун мәһвинә ҝәтириб чыхарды. 5 Әһәзја онларын сөзү илә Исраил падшаһы Әһәб оғлу Јәһурамла бирликдә Арам падшаһы Һәзаиллә+ вурушмаг үчүн Рамут-Ҝилада+ ҝетди. Орада охатанлар Јәһурамы јаралады. 6 О, Рамада Арам падшаһы Һәзаиллә дөјүшдә алдығы јаралардан сағалмаг үчүн Јизраилә+ гајытды.+ Јәһуда падшаһы Јәһурам+ оғлу Әһәзја* Әһәб оғлу Јәһурамы+ ҝөрмәк үчүн Јизраилә ҝетди, чүнки о јараланмышды*.+ 7 Әһәзјанын Јәһурама баш чәкмәси онун мәһвинә сәбәб олду. Бу иш Аллаһдан иди. Әһәзја орада оланда Јәһурамла бирҝә Нимшинин нәвәси Јәһунун+ гаршысына чыхды. Јеһова Јәһуну Әһәб евини јох етмәк үчүн+ мәсһ етмишди. 8 Јәһу Әһәб нәслинә кәсилән һөкмү иҹра етмәјә башлады. О, Јәһуда әмирләрини вә Әһәзјаја хидмәт едән гардашлары оғулларыны ҝөрүб онлары өлдүрдү.+ 9 Сонра Әһәзјаны ахтарды. Ону Сәмәријјәдә ҝизләндији јердә тапдылар вә Јәһунун јанына ҝәтириб өлдүрдүләр. «О, Јеһоваја сидги-үрәкдән ибадәт етмиш Јәһушафатын нәвәсидир»+ дејиб ону дәфн етдиләр.+ Бунунла да Әһәзјанын евиндә падшаһлыг етмәјә габил бир кимсә галмады. 10 Әһәзјанын анасы Әтәлја+ оғлунун өлдүјүнү ҝөрәндә галхыб бүтүн Јәһуда евинин шаһ нәслини гырды.+ 11 Анҹаг Јәһурам+ падшаһын гызы Јәһусәбат өлүм һөкмү верилмиш шаһзадәләрин ичиндән Әһәзјанын оғлу Јуәси+ хәлвәтҹә гачыртды вә ону дајәси илә бирҝә ичәридәки јатаг отағына апарды. Падшаһын гызы Јәһусәбат (о, каһин Јәһјадајын+ арвады, Әһәзјанын баҹысы иди) Јуәси Әтәлјадан ҝизләдә билди. Әтәлја ону өлдүрмәди.+ 12 Јуәс алты ил онларын јанында Аллаһын мәбәдиндә ҝизләнди. Бүтүн бу вахт әрзиндә Әтәлја өлкәдә һөкмранлыг едирди.\n^ Бәзи ибрани әлјазмаларында Әзрија.\n2 Салнамәләр 22


Q=18	C=3	SS=3	LS=7	PS=7	DC=0	LC=0	SD=0	BS=1	G0=26	G1=17	G2=5	DLID=az_RU	BODY=Әрәмја 40 | Онлајн Мүгәддәс Китаб | Јени дүнја тәрҹүмәси\nНәбузардан Әрәмјаны азад едир (1—6)\nГәдали өлкәнин үзәриндә гојулур (7—12)\nГәдалијә гаршы суи-гәсд (13—16)\n40 Кешикчибашы Нәбузардан+ Әрәмјаја Рамадан+ ҝетмәјә изин верәндән сонра Әрәмјаја Јеһованын сөзү назил олду. Нәбузардан Әрәмјаны гандаллајыб ора апармышды. Әрәмја Бабилә сүрҝүнә ҝедән Јерусәлим вә Јәһуда әсирләри арасында иди. 2 Кешикчибашы Әрәмјаны гыраға чәкиб деди: «Аллаһын Јеһова өлкәдә бу фәлакәтин олаҹағыны габагҹадан демишди. 3 Јеһова дедији сөзү ҝерчәкләшдирди, чүнки сиз Јеһоваја гаршы ҝүнаһ етдиниз, Она итаәт етмәдиниз. Буна ҝөрә башыныза бу иш ҝәлди.+ 4 Инди голундакы гандаллары ачыб сәни азад едирәм. Мәнимлә Бабилә ҝетмәк истәјирсәнсә, ҝәл, гејдинә галарам, ҝетмәк истәмирсәнсә, ҝетмә. Будур, бүтүн өлкә гаршындадыр, һара истәјирсән ора ҝет».+ 5 Әрәмја чеврилиб ҝетмәмиш Нәбузардан она деди: «Бабил падшаһынын Јәһуда шәһәрләри үзәриндә гојдуғу Шафан+ оғлу Әхигәмин+ оғлу Гәдалинин+ јанына гајыт. Онун јанында, халгын арасында јаша. Ја да һара истәјирсән, ҝет». Кешикчибашы она бир гәдәр азугә вә бәхшиш вериб бурахды. 6 Беләҹә, Әрәмја Миспаһа+ Әхигәм оғлу Гәдалинин јанына ҝетди вә онунла бирликдә өлкәдә галан халгын арасында јашады. 7 Бир мүддәт сонра өлкәдәки сәркәрдәләр вә онларын адамлары ешитди ки, Бабил падшаһы Әхигәм оғлу Гәдалини өлкәнин үзәринә, Бабилә сүрҝүн едилмәјән фағыр-фүгәранын — кишиләрин, гадынларын, ушагларын үзәринә башчы гојуб.+ 8 Беләҹә, Нәсәнијјә оғлу Исмајыл,+ Гәрјаһын оғуллары Јуһәнна+ вә Јонатан, Тәнһумәт оғлу Сәрәјаһ, нәтуфаһлы Ифајын оғуллары, мәкати оғлу Әзнијјә+ вә онларын адамлары Миспаһа Гәдалинин јанына ҝәлдиләр.+ 9 Шафан оғлу Әхигәмин оғлу Гәдали онлара вә адамларына анд ичиб деди: «Кәлданиләрә гуллуг етмәкдән горхмајын. Өлкәдә јашајыб Бабил падшаһына гуллуг един, онда хејир тапарсыныз.+ 10 Мән сизи јанымыза ҝәлән кәлданиләрин гаршысында тәмсил етмәк үчүн Миспаһда галаҹағам. Сиз исә шәраб, јај мејвәси, јағ јығыб габларыныза долдурун вә саһиб олдуғунуз шәһәрләрдә јашајын».+ 11 Муабда, Әмунда, Әдумда, һәмчинин башга өлкәләрдә олан јәһудиләр ешитдиләр ки, Бабил падшаһы јәһудиләрин бәзиләрини Јәһудада сахлајыб, Шафан оғлу Әхигәмин оғлу Гәдалини онларын үзәринә башчы гојуб. 12 Онда бүтүн јәһудиләр сәпәләндији јерләрдән Јәһуда дијарына, Миспаһда олан Гәдалинин јанына ҝәлдиләр. Онлар чохлу шәраб, јај мејвәси јығдылар. 13 Гәрјаһ оғлу Јуһәнна илә өлкәдәки сәркәрдәләр Миспаһа Гәдалинин јанына ҝәлдиләр. 14 Она: «Хәбәрин вар, әмуниләрин+ падшаһы Баалис Нәсәнијјә оғлу Исмајылы сәни өлдүрмәјә ҝөндәриб?»+ — дедиләр. Лакин Әхигәм оғлу Гәдали онлара инанмады. 15 Онда Гәрјаһ оғлу Јуһәнна Миспаһда ҝизлиҹә Гәдалијә деди: «Гој ҝедим Нәсәнијјә оғлу Исмајылы өлдүрүм. Һеч кимин бундан хәбәри олмајаҹаг. Нијә о, сәни өлдүрсүн? Нијә башына јығылан Јәһуда халгы пәрән-пәрән дүшсүн, јәһудалылардан сағ галанлар мәһв олсун?» 16 Амма Әхигәм оғлу Гәдали+ Гәрјаһ оғлу Јуһәннаја деди: «Буну етмә, Исмајыл барәдә дедикләрин јаландыр».


Q=7	C=0	SS=0	LS=7	PS=0	DC=0	LC=0	SD=0	BS=6	G0=7	G1=3	G2=1	DLID=az_RU	BODY=Ахтардығыныз сәһифә asura mystery of creation\nУзун мүддәт өвлады оламјан ана нәзринә вәфа едиб оғлунун адыны Әли гојду – Видео\nNoyabr 13, 2015 - 1:24 PM\nЧарәси һәр јердән үзүлмүш гадын Аллаһ Тәалаја пәнаһ ҝәтирир вә Әһли Бејти (әлејһим сәлам) васитә гәрар верәрәк: “Оғлум оларса адыны Әли гојуб Ашура ҝүнү Һүсејн (ә) ашигләринин јолу үзәриндә гојарам.” Дејәрәк нәзр едир.\nИмам Хаменеи: Ашура нә үчүн Ислам тарихиндә бу гәдәр бөјүк тәсирләр гојмушдур?\nАшура мөвзусу түкәнмәјән вә әбәди бир мөвзудур.\nNoyabr 10, 2015 - 11:43 PM\nИнсан фикирләшәндә бизим бир нечә имамымызын дилиндән шәһидләр ағасына мүраҹиәтлә “сәнин (фаҹиәли) ҝүнүн кими һеч бир ҝүн јохдур” – сөзүнүн нә үчүн дејилдијини анлајыр.\nҺәр ҝүн иша намазынын дәстәмазы илә сүбһ намазыны гылан вә ҝүндә Гуран хәтм едән Кәрбәла гәһрәманы\nБурејр ибн Әбдүррәһман Әнсари һәр иша намазынын дәстәмазы илә сүбһ намазыны гылар вә сонра да Гуран хәтм едәрди.\nNoyabr 1, 2015 - 2:53 PM\nАшура ҝүнү Бурејр Језид ибни Мәгәлин башына гылынҹыны елә зәрбә вурур ки, гылынҹы Језидин башында илишиб галыр вә Бурејр чалышырды ки, гылынҹыны дартыб чыхартсын. Бу заман Рәзи ибни Мәнгәз она һүҹум етди. Бурејр ону јерә јыхыб синәсиндә әјләшди. Рәзи өз достларыны јардыма чағырды. Кәәб ибни Ҹабир архадан Бурејрә һүҹум етди вә низәсини онун белиндән сохду. Бу заман Бурејр Рәзинин синәсинә јыхылды. Кәәб гылынҹы илә Имам Һүсејнин (ә) вәфадар достуна зәрбә вурду вә ону шәһид етди.\nБәс Ашура ҝүнү шејтан нәдән пешман олду?\nNoyabr 1, 2015 - 2:40 PM\nИблис әлејһи ләнәтуллаһ: “Бөјүк бир сәһв етмишәм вә инсанлары вадар етмишәм ки, Һүсејни (ә) өлдүрсүнләр”.\nИмам Һүсејн (ә) үчүн ағламаг тәгва илә бирҝә олса, инсаны беһиштә апарар\nИмам Һүсејнә (ә) ағламағын фәзиләти һагда һәдисләр чохдур. Анҹаг һеч бириндә дејилмир ки, инсан шәртсиз беһиштә ҝедәҹәкдир.\nNoyabr 1, 2015 - 2:26 PM\nИмам Һүсејнә (ә) ешг бәсләмәк вә онун мүсибәтинә ағламаг – төвбәнин илк аддымыдыр. Бу төвбә әҝәр камала чатарса, нәинки ҝүнаһлары ҝизләдәр, әслиндә ҝүнаһлары јахшылыглара чеврилән бир амилә чевриләр.\nАшура вә Јарадылышын Сирри\nИмам Һүсејнә (ә) ҝөрә интигам алмаг, күфрү, нифагы вә ширки арадан галдырмаг мәнасындадыр\nУҹа Аллаһ бујурду: “Бу Гаимин (ә.ф) васитәсилә Имам Һүсејнин (ә) гатилләриндән интигам алаҹағам”\nOktyabr 31, 2015 - 11:08 AM\nИмам Заман ағанын (ә.ф) ләгәбләриндән бири Мүнтәгимдир. Әҝәр Ислам дүшмәнини ҹәзаландыра билмәсәјди, она һеч бир заман бу ләгәби вермәздиләр.\nАнаданҝәлмә кор гыз Ашура ҝүнү шифа тапды - Фото\n9 јашлы гызҹығазын ҝөзләри Әмирәл Мөмүнүн һәзрәти Әлинин (ә) һәрәминдә ачылды.\nOktyabr 27, 2015 - 3:22 PM\nГызҹығаз дејир: “Зијарәтдә идик. Зијарәтин орталарында нәинсә гулағымдан мөһкәм јапышдығыны һисс етдим. Даһа сонра Муһәммәд вә али Муһәммәдә ҝөндәрдијим салаватын бәрәкәти сајәсиндә фәзада олан гырмызы рәнҝли ишығы мүшаһидә етмәкә башладым вә ҝөзләрим ачылды.”\nИИР-ын Инҹәсәнәт Әсәрләри\nАшура вә Јарадылыш Сирри - Фото\nOktyabr 24, 2015 - 2:10 PM\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Кәрбәла епик дөјүшү Иран Ислам Республикасынын инҹәсәнәт әсәрләриндә.


Q=7	C=7	SS=3	LS=0	PS=0	DC=0	LC=0	SD=0	BS=0	G0=22	G1=19	G2=10	DLID=az_RU	BODY=Ев-ешик әлдән ҝедәндә\n2011-ҹи ил мартын 11-и, ҹүмә ҝүнү 9 бал ҝүҹүндә баш верән зәлзәлә нәтиҹәсиндә Јапонијада 15 000 инсан һәјатыны итирмиш вә 200 милјард АБШ доллары мәбләғиндә зијан дәјмишдир. Сунами олаҹағындан габагҹадан хәбәрдар олан 32 јашлы Кеј јүксәк бир јери өзүнә тәһлүкәсиз сығынаҹаг етмишди. О хатырлајыр: «Сәһәри ҝүнү евә гајытдым ки, ҝүҹүм нәјә чатыр, нә ҝөтүрә биләрәм ҝөтүрүм. Амма мәнзилим дә дахил олмагла, нә вар идисә, сунами һамысыны јерли-дибли јујуб апармышды.\nБир гәдәр вахтдан сонра мәнә чатды ки, садәҹә шәхси әшјаларымы итирмәмишәм, дүнјам дағылыб. Һәр шеј әлдән ҝетмишди — машыным, иш компүтерләрим, столларым, стулларым, гонаглар үчүн олан диваным... ҝитарам, укулелем, флејтам, сулу вә јағлы бојаларла, еләҹә дә пастел карандашларла ишләмәк үчүн аваданлыгларым, бүтүн рәсм вә ескизләрим».\nЧалышын фикринизи әлиниздән ҝедәнләрә јох, әлиниздә галанлара ҹәмләјин. Аллаһын Кәламында дејилир: «Инсанын вар-дөвләти башындан ашыб-дашса да, һәјаты бундан асылы дејил» (Лука 12:15). Кеј хатырлајыр: «Әввәлҹә истәдијим әшјаларын сијаһысыны тутдум, амма ҝөрдүм ки, бунлар мәнә сулара гәрг олан әшјаларымы хатырладыр. Она ҝөрә гәрара ҝәлдим ки, анҹаг, һәгигәтән дә, еһтијаҹым олан шејләри јазым. Лазым олан шејләри әлдә етдикҹә сијаһыны тәзәләјирдим. Бу, мәнә өзүмә ҝәлмәјә вә һәјата давам етмәјә көмәк етди».\nТәкҹә өзүнүзү фикирләшмәјин, башгаларына да дәстәк олун. Башыныза ҝәләнләрин уҹбатындан артыг тәҹрүбә газанмысыныз. Кеј дејир: «Дөвләт вә достларым тәрәфиндән мәнә чох көмәк едилмишди. Амма алмаға өјрәшдијимдән өзүмә һөрмәтим азалмышды. Сонра Мүгәддәс Китабда олан бир кәлам јадыма дүшдү: “Вермәк алмагдан даһа чох хошбәхтлик ҝәтирир” (Һәвариләрин ишләри 20:35). Фәлакәтин гурбанларына мадди ҹәһәтдән әл тутмаг үчүн елә дә имканым јох иди, буна ҝөрә онлара сөзләримлә үрәк-дирәк верирдим. Елә бунун өзү мәни ајагда сахлајырды».\nВәзијјәтинизә таб ҝәтирмәјиниз үчүн Аллаһа дуа един вә мүдриклик диләјин. Кеј бүтүн үрәји илә инанырды ки, Мүгәддәс Китабда јазылдығы кими, Аллаһ «јохсулларын дуасына гулаг асаҹаг» (Мәзмур 102:17). Сиздә дә бу ҹүр иман ола биләр.\nБилирсинизми? Мүгәддәс Китабда пејғәмбәрлик едилир ки, вахт ҝәләҹәк, һеч ким тәбии фәлакәтдә нәсә итирмәк горхусу илә јашамајаҹаг * (Јешаја 65:21—23).\n^ абз. 9 Аллаһын јерә даир нә нијјәти олдуғуну билмәк үчүн «Мүгәддәс Китаб әслиндә нә өјрәдир?» китабынын 3-ҹү фәслини охуја биләрсиниз. Јеһованын Шаһидләри тәрәфиндән дәрҹ едилән бу китабы www.jw.org/az-cyrl сајтындан да тапмаг олар.